2016-2017 ikasturteko multikirola eta mendi-irteerak: ordutegia eta bilera informatiboa | Mogel Guraso Elkartea\n← Ikastolako arropa salgai Askasibarren (kamisetak, sudaderak eta frakak)\nProposamena aztertzeko ganorazko epe bat eskatu zaio Arartekoari →\n2016/06/03 atalean gurasoelkartea -k publikatua\nOraindik aurtengo ikasturtea amaitu barik, baina honezkero hasi gara hurrengoa prestatzen. Izan ere, 2016-2017 ikasturteko multikiroletako taldeak eta ordutegiak antolatzeko ordua heldu da.\nBehin izena emateko epea amaituta, entrenamenduen ordutegi probisionala bidaltzen dizuegu (Multikirolak ordutegia 2016-2017). Horrekin batera, ekainaren 8an (datorren asteazkena) Mogel Isasin 19.00etan egingo dugun bilera informatibora ere gonbidatzen zaituztegu.\nMultikiroletan izena eman duten umeen kopurua zein den jakin bezain laster, zehatz-mehatz kalkulatuko dugu Multikiroletan zenbat taldek parte hartuko duen eta zer ordutegi izango duten. Ahal den neurrian, idazki honekin batera doan ordutegia mantentzen saiatuko gara. Edozein aldaketa balego, ikasturte amaierarako jakinaraziko genizueke, irailean ahalik eta arazo gutxien izan dezazuen Multikirolak eta gainerako eskolaz kanpoko jarduerak koordinatzeko.\nMultikirolen zenbatekoa, guztira, 90 eurokoa izango da. Ordainketa 2016-2017 ikasturtean egingo da 2 epetan.\nLehenengo lau asteetan banakako kirolak landuko dira, umeak ez dira talde bezala apuntatuko bakarka baizik. Banakako kirolen artean:\n20 aste horiek honela banatuko dira: 4 aste banakako kirolak ( 2 aste A taldeko kirola, beste 2 aste B taldeko kirola); 5 aste futbola; 5 aste eskubaloia; 5 aste errugbia; azken asteburuan Kirol Eguna Untzagan.\nEGUNA: ekainak 8.\nEkainaren 8ko bileran, multikirolez gain, mendi-irteeren informazioa ere banatuko dugu. Mendi-irteerak ere eskolaz kanpoko ekintzak dira, Eibarko Klub Deportiboaren eta Eibarko ikastetxe guztien artean antolatzen direnak. Hau ere, Iturburuko 3-6 mailetako umeentzat da. Informazio guztia lotura honetan duzue. Laburpen txiki bat:\nGuzti honen inguruko informazioa banatzen eta zuen zalantzak argitzen saiatuko gara ekainaren 8ko bileran, batez ere zuen umea lehenengoz apuntatu bada. Gogoratu:


Tolosaldea GLHI eta hizkuntza normalkuntza | Soziolinguistika Klusterra\nHome » Tolosaldea GLHI eta hizkuntza normalkuntza\nTolosaldea GLHI eta hizkuntza normalkuntza\nIkastetxeak Haserako Irakaskuntzako kurtso guztiak D hizkuntza ereduan eskainiko ditu.\nDerrigorrezkoa izango da ziklo bakoitzean atzerriko bigarren hizkuntza (ingelera) irakastea.\nIkastetxeko Etengabeko eta Okupazionaleko Formakuntzako ikastaro eskaintza gehiena A hizkuntza ereduan da. Etorkizunean eskaintza hau ikastaroak egiten dituztenen hizkuntza ezagupena aldatzen joaten den heinean D hizkuntza ereduan izango da.\nTolosaldea bailarako egoera soziolinguistikoa kontuan izanda, eta Lehen Hezkuntzan matrikulatuta zeuden ikasle potentzialen beharrei erantzun egokia ematearren, ikastetxean hausnarketa prozesu serio bat hasi zen, batez ere ikastetxeko giza baliabideak (irakasleak eta pertsonal ez- irakasleak) euskaraz irakasteko gaitasuna izatearren.\nLanbide Heziketa publikoko eta pribatuetako elkarteek (Ikaslan Gipuzkoa, Ikaslan Bizkaia, Ikaslan Araba, eta Hetel), Lanbide Heziketa indartu eta hobetzeko LANEKI Elkartea sortu zuten 2001. urtean. Proiektu honen barne lanbide heziketako ziklo formatiboetan erabiltzeko material didaktikoak euskaratu eta ikastetxeak eskuragarri izan dezaten plana martxan ipini zuten Eusko Jarlaritzako Hezkuntza, Unibertsitate eta Ikerketa Sailarekin hitzarmena sinatuz.\nMaterial hauek eskura daude\nMaterial hauek asko laguntzen diote irakaslegoari klaseak prestatzerakoan eta ikastetxeek ere askoz ere bide errezagoa eta samurragoa dute orain, lanbide heziketako euskarazko eskeintza akademiko zabalagoa urtetik urtera izan dezaten.\nTOLOSALDEA Goimailako Lanbide Heziketa Institutua, Eusko Jaurlaritzako Hezkuntza Sailaren menpe dagoen Lanbide Heziketako ikastetxe publikoa da eta Tolosako Santa Luzia Hezkuntza gunean kokaturik dago.\nIkastetxe honen sorrera aurreko gizaldi haseran Tolosan sortu zen “Escuela de Artes y Oficios” ikastetxetik dator. Garai haietan inguruko eskola ofizial bakarra zen eta bere eginbehar nagusienetakoa, langileei bere lanorduak amaitutakoan ofizio bat irakastea zen. 1955ean “Maestría“ eskola bihurtu zen, 1970ean Ertainetako Institutua, eta azkenik, 1998an Hezkuntza Sailak, Komunitate Autonomoko Eskola Maparen berrantolaketarekin batera, ikastetxe hau Goimalako Lanbide Heziketa Institutu izendatzea erabaki zuen, bere zeregin nagusia, ikaslegoari erdi mailako eta goi mailako heziketa zikloak irakastea eta langilego eta langabetuei etengabeko formakuntza eta formakuntza okupazionala irakastea helburu zelarik.\nUrte hauetan guztietan, eta batez ere 80. hamarkadatik hasita gaurko egoerara arte, hainbat saiakuntza eta berrikuntza ezagutu ditugu ikastetxe honetan. Horrela, azken urte hauetan eskaintza akademikoa asko aldatu da (IEE-REM, LH 1-2, Batxilergo Esperimentalak, Modulu Profesionalak, Logse Batxilergoak, Heziketa Zikloak etab.) ikastetxe honetan.\nNahiz eta TOLOSALDEA Goimailako L.H. Institutuak bere ibilbidea aspaldian hasi eta aldaketa sakonak izan, bertan lanean ari den pertsonalaren profesionaltasuna dela medio, ikastetxe honek beti jakin izan du etor zitekeen egoera aurreikusten eta sendotasunez aurre egiten, eta gaur egun, Euskadi mailan sari gehien jaso dituen ikastetxeen artean kokatu dezakegu. Batzuk aipatzearren:\n1998. urtean, Unibertsitate, Hezkuntza eta Ikerketa Sailak, “Karmele Alzueta“ Hezkuntza – Berriztapen saria, ohorezko aipamena eginez.\n1998. urtean, Batxilergo, Erdi maila, eta Goi mailako zikloetarako ISO 9002 zertifikatua, AENORek emana.\n1999. urtean, formakuntza okupazionala langabetuentzat eta etengabeko formakuntzarako ISO 9002 zertifikatua, AENORek emana.\n2002. urtean, “zilarrezko Q” saria Hezkuntza, Unibertsitate eta Ikerketa Sailak emana, Euskalit-kalitaterako Euskal Iraskundeko Ebaluatzaileen klubak egindako kanpo ebaluazioan, Kudeaketarako Eredu Europarreko 400 puntuak gainditzeagaitik.\nAgiri eta sari hauek ikastetxeak kalitate eremuan daraman ibilbidearen adierazgarri dira. Zenbait prozesu kalitate ikuspegitik garatu da eta hauen artean gure hizkuntza politika aipa dezakegu. Jarraian azalduko dut ikastetxeko kalitate sisteman txertatuta dagoen hizkuntza politika zertan datzan.\nTOLOSALDEA GOIMAILAKO L. H. INSTITUTUA\nTolosaldea Goi-mailako L.H. Institutuaren hizkuntza politikaren aplikazio eremua Haserako Hezkuntza, Etengabekoa eta Okupazionala da, eta indarrean dauden legezko xedapenen agindupean dago (LODE, LOGSE eta garatzen diren dekretuak, azaroaren 24ko 10/1982 Euskararen Erabilpenaren Normalizazioari buruzko Legea, otsailaren 19ko 1/1993 Euskal Eskola Publikoari buruzko Legea, Eskolaren Egitasmoa).\nHizkuntza Politikaren helburua jarduera eremua zehaztea da zentruko eguneroko bizitzan hizkuntzen erabilpenari dagokionean eta bere interes taldeekiko erlazioan. Horretarako ondorengo irizpideak kontuan izango dira:\nZikloren bat ingelesez ere eskainiko da, baldin eta eskaerarik jasotzen bada eta horretarako baliabiderik baldin badago.\nIrakasleak atzerriko hizkuntzak ikastera bultzatuko dira.\nHaserako hezkuntzan irakatsi behar duten irakasleek 2. perfila ziurtatuko dute.\nLangile ez-irakasleak 1. perfila ziurtatuta eduki beharko du eta hemendik bost urtetara 2. perfila.\nEtengabeko Formazio ikastaroak eman behar dituzten irakasleek 2. perfila ziurtatu beharko dute.\nIrizpide hauek ekintza hauen bidez gauzatuko dira:\nIkastetxeko hizkuntza politikaren arduraduna izendatuko da.\nIkastetxeko partaide guztiek onartutako Hizkuntza Normalkuntzako Proiektuak egingo dira.\nHizkuntza Normalkuntzako Proiektua urtez urteko planen bidez gauzatuko da helburuak finkatuz eta betez.\nHelburuak adierazle bidez zenbatu eta neurtuko dira eta berauen betetze maila aldiro aztertuko da.\nHizkuntza politikarekiko konpromezua erakunde guztiari dagokio. Ikastetxeko pertsona guztiek bere gain hartzen dute ezarritako arauak betetzearen konpromezua eta ardura, programatutako jardueretan partehartze aktiboa eta finkatutako helburuen lorpena.\nIkastetxeko Zuzendaritzak jarduerak arrakasta osoz betetzeko beharrezkoak diren baliabideak eta prestakuntza eskainiko ditu.\nGaur egungo hizkuntza politika ez da bat-batean sortutakoa. Egoera honetara iristeko zenbait urrats eman behar izan da. Beraz, ikus dezagun ikastetxeak azken urte hauetan izan duen bilakaera.\nIrakasleak eta eskaintza akademikoa\nNahiz eta gaur egungo eskaintza osoa euskaraz izan, helburu hau lortzea oso prozesu luze eta korapilatsua izan da. Kontutan izan behar da 80. hamarkadan TOLOSALDEA Goimailako L. H. Institutuko eskaintza erabat erdaraz zela eta 1990. urtean irakaslegoaren %75ak ez zuela euskarako 2. perfila betetzen ikasgaiak euskaraz eman ahal izateko.\nTOLOSALDEA Goimailako L.H. Institutuan 1990ean aurkeztu zen zuzendaritza taldearen helburu estrategiko nagusienetarikoa ikastetxea euskeratzea zen. Garai hartan, ikastetxean euskarazko eskaintza akademikoa talde bakar batera mugatzen zen, baina egin genuen prospektiba lan batek adierazten zigunez urte horretan Tolosaldeako ikastetxe publiko zein pribatuetan ikasten ari ziren hiru urtetako ikasleen % 85 D ereduan matrikulatuta zegoen. Datu hauek adierazten ziguten 2000. urtean, DBH amaitutakoan, prest egon beharko genuela ikasle potentzial hauen beharrei aurre egiteko.\nHausnarketa prozesuaren ondorioz eta bailaran Lanbide Heziketan etorriko zen egoera berriari aurre egiteko asmoz, irakasleen formazio plan (IRALE, euskara tekniko ikastaroak, etab.) eta bere momentuan hartutako erabakien bidez, gaur egun irakaslegoa erabat euskalduna izatea lortu dugu.\nAldaketa sakon hau ez zen posible izango, 1990ean zuzendaritza berriztatzeko hauteskundeetara ilusioz beteta aurkeztu zen taldeak zuen ideia nagusia “Eskola Komunitatea inplikatuz, kalitatezko irakaskuntza eskaintzea” txertatzen saiatu izan ez balitz urte hauetan.\nIkastetxe honetan 1997/1998 ikasturtetik gaur arte ikasleari eskainitako eskaintza akademiko osoa euskaraz izan da eta, horren ondorioz, bai bertako irakasleak eta urtero ateratzen diren plaza berrien eskakizunak D eredukoak izatea lortu da.\nGaur egun, ikastetxe honen Lanbide Heziketako eskaintza akademikoa ondorengoa da:\nErdi Mailako formakuntza zikloak\nMekanizazioa (Fabrikazio Mekanikoa) - Euskaraz\nSoldadura eta Galdaragintza (Fabrikazio Mekanikoa) - Euskaraz\nEkipo eta Instalazio Elektroteknikoak (Elektrizitate – Elektronika) - Euskaraz\nInformatika sistemen administrazioa (Informatika) - Euskaraz\nErregulazio eta kontrol sistema automatikoak (Elektrizitate – Elektronika) - Euskaraz\nAdministrazio eta Finantzak (Administrazioa) - Euskaraz\nEraikin eta prozesu – instalazioen mantenimendua eta jartzea (Mantenimendua) - Euskaraz\nMetal eraikuntzak (Fabrikazio Mekanikoa) - Euskaraz\nMekanizazio bidezko produkzioa (Fabrikazio Mekanikoa) – Euskaraz\nEtengabeko formakuntza (langilegoarentzat) eta formakuntza okupazionala (langabetuentzat)\nArlo honetan, eskaintza akademikoa oso zabala izanik eta bailarako langile orok bere ikasketak euskaraz ez dituztenez egin, oraindik behintzat oso zaila zaigu talde asko euskaraz osatzea. Hizkuntza ezagupen zikloa aldatzen joango den neurrian, arlo honetan ere, gure helburua ahalik eta ikastaro gehien euskaraz irakastea da.\nNahiz eta 1990 urtetik honuntz ikastetxeko pertsonal ez-irakasleak 2. perfila lortzeko asmoz gogor saiatu, arlo honetan, administraziorekin topo egin dugu eta lortu dugun emaitza guztiek 1. perfila izatea da. Horrela, gaur egun, pertsonal ez-irakasle guztiek ez dute 2. perfila betetzen.\nIkastetxeko barne funtzionamendua eta barne komunikazioa ikastetxean bertan sortu eta euskara hutsean dagoen intranet (i-tolosaldea) bitartez egiten da. Hemen, alor bakoitzak, zuzendaritzako partaideek, eta ikastetxeko zenbait arduradunek egiten dituzten lanak (bileren aktak erregistratu, urteko gestio planak gestionatu, ikasi-irakatsi prozesuko materialak ipini gelan erabili ahal izateko, eta baita ikasleen kontsultarako ere, formakuntza planak gestionatu, etab.), bilera deialdiak, ikastetxeko edonork pasa nahi duen informazioa, eta, oro har, informazioren tratamendua korreo elektroniko bidez egiten da.\nKanpo-harremana (ikasleekin, familiarekin, beste ikastetxeekin, enpresekin eta zenbait instituzioekin) elebidunez egiten da.\nMetodologia eta baliabideak\nIkastetxeko heziketa ziklo guztiak D ereduan eskaintzen direnez, eredu honetan matrikulatzeko baldintzak bete behar dituzte ikasleek. Matrikulatutako norbaitek moduluren batean zailtasunak izango balitu, irakasleak laguntza eskainiko lioke, azalpen osagarriak emanez.\nNahiz eta ikasleek aurreko ikasketak euskaraz egin, lanbide heziketako familia profesional bakoitzean euskara hizkuntza teknikoa lantzen da kurtso hasieran eta kurtsoan zehar ere.\nEskaintza akademiko guztia D ereduan ematen hasi ginenetik orain arte, TOLOSALDEA Goimailako L.H. Institutuko irakasleek eduki duten arazo handienetakoa moduluak euskaraz irakasteko material falta izan da. Arazo honek izugarrizko lan pilaketa ekarri dio, bakoitzak edo alorreko irakasleen artean, gaiari dagokion materiala euskaraz sortu behar izan baitute.\nMerkatuan zegoen lanbide heziketako euskarazko materiala oso eskasa zenez, argitaletxeei ez zitzaien errentagarri ateratzen ehundaka modulu formatiboetako materialaren itzulpena egitea. Arazo hau beste ikastetxeetara zabaltzen ari zenez, Lanbide Heziketa publikoko eta pribatuetako elkarteek (Ikaslan Gipuzkoa, Ikaslan Bizkaia, Ikaslan Araba, eta Hetel), Lanbide Heziketa indartu eta hobetzeko LANEKI Elkartea sortu zuten 2001. urtean. Proiektu honen barne lanbide heziketako ziklo formatiboetan erabiltzeko material didaktikoak euskaratu eta ikastetxeak eskuragarri izan dezaten plana martxan ipini zuten Eusko Jarlaritzako Hezkuntza, Unibertsitate eta Ikerketa Sailarekin hitzarmena sinatuz.\nHorrela, 2001-2002 ikasturtean, Fabrikazio Mekanikoa, Elektrizitate-Elektronika eta Administrazio familietako 31 moduluen itzulpenak egin ziren. 2002-2003 ikasturtean Osasungintza, Informatika, Produkzio-Zerbitzuak eta Mantenimendua eta Nekazaritza eta abere-hazkuntza familietako 32 moduluen itzulpen lanari ekin zitzaion.\n2003-2004 ikasturtean Gorputz eta kirol ekintzak, Gizarte eta kultur zerbitzuak, Ibilgailu autopropultsatuen mantenimendua, eta Merkataritza eta Marketingeko familietako 26 moduluen itzulpen lanari ekin zaio.\nMaterial hauek eskura daude www.jakinbai.com/lanbideki web gunean.\nGaiak irakastekoan baliabide informatiko eta teknologi berrien erabilera ezinbestekoa da kalitatezko irakaskuntza emateko.\nJoxe Mari Elola


Agatoklesen espedizioak Afrikan - Wikipedia, entziklopedia askea.\nAgatoklesen espedizioak Afrikan\nSirakusa eta Kartagoren kokapena.\nSizilia eta Ipar Afrika\nhasieran 12.000-14.000 soldadu, gehi 10.000 Zirenetik eta Greziatik, gehi hainbat libiar aliatu\n45.000, gehi hainbat libiar aliatu\nTunisko 1. guduan 1.000; 8.000 baino gehiago kartagotarren amaierako segadetan; 300 kartagotarren kontrako azken guduan; 4.000 libiarren ihesan; gehi zehaztu gabeko galerak beste borroka batzuetan\n2.000 Tunisko lehenengo guduan; 2.000 Tunisko bigarren guduan; 5.000 libiarren ihesan; zehaztu gabeko galerak beste gatazketan\nAgatoklesek Afrikan eginiko espedizioak operazio militarrak izan ziren, honek ipar Afrikan Sirakusako armada zuzendu zuen K.a. 311 eta 306 artean.\n2 Lehenengo espedizioa Afrikara (K.a. 311-308)\n3 Bigarren espedizioa eta gatazkaren amaiera (K.a. 307-306)\nK. a. 312an Agatoklesek Messina eta Agrigento eraso zituen, azken hau Kartagok kontrolaturik. Kartagoko flotak esku hartu zuen baina Agatoklesen estrategek harrapatu zuten. Horrek, 313ko itunaren haustura ekarri zuen. Kartagok Siziliara 2.000 soldadu bidali zituen. Armada honi libiar, etruriar eta balear boluntarioak gehitu zitzaien. Himeran garaitu ondoren K.. a. 311-310 urteetan, Sirakusak menperatutako beste hiri grekoek (Camarina Leontini, Catania, Messina eta Tauromenio) kartagotarren aldera joan ziren. Agatokles Sirakusan setiatua izatean bazirudien gerra galduta zegoela tiranoarentzat.\nLehenengo espedizioa Afrikara (K.a. 311-308)[aldatu | aldatu iturburu kodea]\nGauzak honela, Agatoklesek erabaki zuen gerra Afrikara eramatea. Ez zen inoiz halakorik gertatu. Ordura arte, ez zen Sirakusako tirano bat inoiz ausartu itsasoz bestaldera gerra eramatera, gehienbat kartagotarrek itsasoak kontrolatzen zituztelako. Hala ere, Agatoklesek uste zuen abantaila bat zuela kartagotarrek eskarmentua eskasa zutelako haien eskualdean gerra pairatzean, eta horregatik menperatutako libiar herrien matxinada espero zuen. K.a. 310eko abuztuaren 14an, Bon lurmuturrean lehorreratu zen eta armada zuzendu zuen Megalopolis hiriaren kontra, behin konkistaturik, haren edertasunez eta oparotasunez harrituta geratu zen. Geroago, Tunis Zuria deitutako hiria konkistatu zuen (ez zen gaurko Tunis, Sirakusako tiranoak beranduago konkistatuko zuena). Greziarren aurreratze azkarraren ondoren, kartagotarrek bi jeneral izendatu zituzten, Hannon eta Bomilkar zeinek armada bat antolatu zuten, gehienbat kartagotar hiritarrez osaturik. Laster, gudu bat gertatu zen greziar eta kartagotarren artean. Hannonek 2.000 soldadu kartagotarren armada agintzen zuen, alabaina greziarrek egundoko garaipena izan zuten, Hannon bera hil zen liskar horretan.\nKartagok Afrikan kontrolaturiko eremua, non Agatoklesek hartutako lurraldeak eta Eumako ibili zen eremuetan agertzen diren\nKartagotarrek eskaintzak bidali zituzten Tirora, haien metropolira, Baal Hammon jainkoari umeen sakrifizioak egiten zituzten bitartean. Diodoro Sikulok eginiko azalpenak tentuz hartu behar dira kartagotarren kontrako etsaitasuna onartzen duelako eta historialarien testuan hitzez hitz Klitarko Alexandriakoaren esandakoa errepikatzen duelako. Agatoklesek garaitu ondoren, eskualdearen sarraskiari ekin zion. Kartagopean zeuden hiri asko haren aldera igaro ziren. Hegoaldera abiatu ziren Neapolis (gaurko Nabeul eta Hadrumetum hartuz (gaurko Susa) aliantza bat sinatu zuten Elimasekin, libiar errege batekin, eta jarraian Tapso menperatu zuten herrialdearen burrualdera joan baino lehen. Haien aurrerakuntza moteldu zen kartagotarrek greziarren kanpamendua erasotzen zutelako eta Elimasen traizioarengatik. Sizilian, Hamilkar jenerala garaitua izan eta gero, lepoa moztu zioten eta haren burua Agatoklesengana bidali zuten zeinak kartagotarrei erakutsi baitzien. Arrakasta horiek gorabehera, Agatoklesen kontrako errietak agertu ziren eta honek hitzaldi bat eman zuen tropen aurrean non mehatxatu baitzuen bere buruaz beste egiteaz. Armadaren jarrera aldatu zen eta tiranoak botere osoa eskuratu orduko, garaipen militar gehiago lortu zuen. Hala eta guztiz ere, Kartagok zutik zirauenez Agatoklesek aliatu bat behar zuen erresistentzia punikoa gainditzeko. Jakitun zen itsasoan ahula zela haren itsasontziak Afrikan lehorreratzean erre zituelako. Honela adierazi nahi zien haren gizonei ekimenarekiko zuen konpromezua. Agatoklesek Ofelasi eskatu zion laguntza. Garaituz gero, Ptolomeok Libiako Kartagoren eremua berreskuratuko zuen eta koloniak ezarriko zitzakeen. Agatoklesi zegokionean, Sizilia osoa kontrolatuko zuen. Izan ere, Agatoklesek Egiptoko flota behar zuen Kartago setiatzeko. Lehorreko armadaz bera arduratuko zen eta itsasokoa, berriz, Ofelasen lana izango zen. Hala ere, itsas armada ez zen heldu eta, gainera, Ofelas lehorreko gudarosteaz arduratu zen. Gauzak ez ziren atera Agatoklesek nahi zuen moduan. Horregatik, K.a. 308an Agatoklesek agindu zuen Ofelas hiltzea. Alabaina, gertaera horrek ez zituen Ptolomeorekin harremanak apurtu, haren alaba, Teoxema, emastetzat eman ziolako. Agatoklesen lehen garaipenak ezagutu ziren Sizilian, non Agrigentok independentzia lortzeaz gain, Enna eta Gela hiriak punikoengandik askatu baitzituen. Ordurako, Kartagok arazoak zituen bai Sizilian bai Afrikan: Agatoklesek Utika eta Bizerta konkistatu zituen baina Kartagoren kontra joan beharrean, nahiago zuen Siziliara itzultzea kartagotarrek, haien estrategia jarraituz, beste armada bat bidali zutelako Sirakusa setiatzera. Kartagon, Eumako tenienteordea utzi zuen burrualdera espedizio bat egin zuena eta bi semeak Arkagato eta Heraklides, zeinek Kartagoren kontra borroka jarraitu behar zuten. Eumakoren espedizioa aukera ona eman zion Diodoro Sikulori Libiako lurraldeak azaltzeko, beharbada Duris Samoskoaren kontaketa batean oinarriturik. Eumakok hartutako hiriak ez ziren batere ezagunak (Tokai -baliteke Dougga izatea eta Felline). Gero, Asfodelodes herrialdera heldu zen biztanleak azal beltzakoak ziren tokira. Beranduago, Mestxela herrira heldu zen, tradizioaren arabera Troiatik zetozen grekoek fundatuta. Laster, Hippo Akraz jabetu zen eta azkenean, beste hiri aske bat hartu zuen zeinen populazioa esklabu bilakatu baitzuen. Horren ondoren, Eumakok beste espedizioari ekin zion Libia Garaian. Miltinan irabaziak izan eta gero, mendietan galdu zen, non katuak hain ugariak ziren ezen ez baitzegoen txoririk. Azkenean, tximinoak gizonekin bizi ziren tokira heldu zen, hori zela eta, eskualdeko hiru hiriei Pitekusak deitzen zieten, hau da, tximinoen hiriak. Handik erabaki zuen Kartagora itzultzea.\nEumakok konkistaturiko Hippo Regius\nBi espedizio hauen helburuak ezberdinak izan ziren: Lehenarena zen Kartagopean zegoen eskualdea kontrolatzea eta inguruko populazioa (Akris, adibidez) izutzea. Bigarrenak esploratzea zuen helburua, beharbada gaurko Algeriaren ekialdea. Diodorok emandako azalpenetan herrialdea barbaroa zen. Greziarren ustez, eskualde hori inolako autoritate politikorik gabekoa zenez, ez zegoen pizgarririk espedizioarekin jarraitzeko. Bestalde, kartagotarrek jakin zutenean Eumakoren armadak alde egin zuela, indar gehiago bidali zuten eskualdean zehar. Helburua bikoitza zen: alde batetik, harresien barruan biztanle gutxiago uztea, sirakusarren setioak elikagaiez galarazten zietelako, eta bestetik, antzinako aliatuak -etsaien aldera igaro zirenak- berreskuratzea. Kartagotik hiru zutabe irten ziren: bata barnealdera, beste bat Libia Garaiera eta azkena kostaldera. Lehenengo biek garaipenak lortu zituzten Arkagato eta Eumakoren kontra. Arkagatok aitarengana mezulariak bidali zituen, ordurako Siziliako errege titulua hartuta zuena. Sizilian, Agatoklesek, K. a. 307an, Heraklea Minoa hartu zuen eta Termarekin aliatu zen. Sirakusan aurkari politikoak desagertarazi zituen. Hala ere, Hogeita hamar itsasontzi punikoek ixten zuten Sirakusako portua, Agatokles ihes egin zuen hamazazpi etruriar itsasontzien laguntzari esker.\nBigarren espedizioa eta gatazkaren amaiera (K.a. 307-306)[aldatu | aldatu iturburu kodea]\nAfrikan gauzak ez zindoazen hobeto sirakusarrentzat: Arkagatok ez zituen soldatak ordaindu eta, gainera, kartagotarrek zenbait garaipen lortu zuten. Arkagatok soldaduen haserrea baretzeko sekulako harrapakina agindu zien kartagotarren kontrako erabateko garaipena lortuz gero. Orduan, soldaduek onartu zuten jarraitzea baina garaituak izan ziren. Kanpamentura bueltatzean, Agatoklesek erabaki zuen Siziliara itzultzea zenbait gizonekin, haien artean Heraklides, seme gazteenarekin. Horren arrazoia zen Agatoklesek susmatzen zuela seme zaharrak, Arkagatok, amaordearekin harremanak zituela eta biek beraren kontra konspira zezaketela. Baina, horretaz oharturik, Arkagatok aitaren planak salatu zituen ofizialen aurrean eta hauek Agatokles atxilotu zuten. Edonola ere, etsaiek eraso batean, alde egin ahal zuen itsasontzi batean zenbait jarraitzailerekin. Soldaduek ihes egiteaz konturatu zirenean, Agatoklesen bi semeak hil zituzten eta kartagotarrekin itun bat sinatu zuten. Diodororen bertsioa ez dago ados Justinok azaldutakoarekin. Honen arabera, Agatoklesek Arkagato eraman nahi zuen baina soldaduek azken momentuan harrapatu zuten. Dena dela, Agatokles Afrikatik irten zen K. a. 307an.\nAgatoklesek Afrikan eginiko zilarrezko tetradrakma (K.a. 309-308) Garaipen hegadunakin, Trikel eta haren izena.\nTxanponaren kokapena: Berlingo Altes Museum\nKartagotarrak ahuldu ziren Sizilian –Agatoklesek hartu eta berreraiki zuen Segesta eta Selinonte tiranoaren aliatua bilakatu zen. Sirakusarrak Afrikatik irten zirenean Kartago eskualdeko nagusia izan zen berriro eta K.a. 306an, bake itun bat eskaini zuten. Agatoklesen espedizioen ostean, kartagotarrek jarraitzen zuten irlaren mendebaldeaz jabeak izaten. Porrotaren ostean, Agatoklesek Siziliako ekialdea kontrolatu zuen, menperatutako hirietan garnizioak eta zergak ezarri zituen matxinatutako hiriak zigortuz, hala nola, Segesta. Behin kontrolatuta lurraldea, estrategia aldatu zuen eta benetazko politika helenistikoa martxan jarri zuen, ekialdeko diadokoek egiten zuten moduan.\n↑ Diodoro Sikulo XIX, 102.\n↑ Diodoro Sikulo XIX, 103.\n↑ Diodoro Sikulo XIX, 106.\n↑ Diodoro Sikulo XIX, 107-110.\n↑ Diodoro Sikulo XX, 3.\n↑ Toki arkeologikoa hau ez da oraindik aurkitu.\n↑ Diodoro Sikulo XX, 8.\n↑ Diodoro Sikulo XX, 10-12.\n↑ Diodoro Sikulo XX, 15.\n↑ Diodoro Sikulo XX, 17.\n↑ Diodoro Sikulo XX, 30; XX, 33.\n↑ Diodoro Sikulo XX, 33-34.\n↑ Diodoro Sikulo XX, 7.\n↑ Hau zen Alexandro Handiaren trierarka ohia eta Egiptoko satraparen izenean, Ptolomeo, Zirenaikaren gobernadorea.\n↑ Diodoro Sikulo XX, 40.\n↑ Diodoro Sikulo XX, 42.\n↑ Diodoro Sikulo XX, 54-55.\n↑ Horrek adierazten du kostaldeko herria zela.\n↑ Diodoro Sikulo XX, 57.\n↑ Diodoro Sikulo XX, 58.\n↑ Hori adierazten da gizakia eta animalien elkarbizitzan, ordurarte ezezaguna.\n↑ Diodoro Sikulo XX, 59-60.\n↑ Diodoro Sikulo XX, 54.\n↑ Diodororen ustez tirano honen jatorrizko hiria.\n↑ Diodoro Sikulo XX, 56-57.\n↑ Diodoro Sikulo XX, 61.\n↑ Diodoro Sikulo XX, 64-67\n↑ Diodoro Sikulo XX, 68-69.\n↑ Diodoro Sikulo XX, 71.\nTunisko gudua (K.a. 310)\nOrriaren azken aldaketa: 10 maiatza 2019, 13:33.


DJ Tennis, DJ Voz eta Ocariz,eta DJV Sound,Guggenheimeko denboraldiaren azken Art After Dark saioan. Noticias de Gipuzkoa\nDJ Tennis, DJ Voz eta Ocariz,eta DJV Sound,Guggenheimeko denboraldiaren azken Art After Dark saioan\nOstiralean izango da azkenengo saioa udako etenaldiaren aurretik\nEUROPA PRESS - 2016(e)ko ekainaren 2a, osteguna - 16:42etan eguneratua\nGuggenheim Bilbao Museoan izaten diren Art After Dark zikloko denboraldiko azken saioa izango da ostiralean, ekainaren 3an, udan eten egiten baita, eta DJ Tennis, Dj Voz eta Ocariz eta DJV Sound izango dira protagonistak, museo bilbotarrak jakinarazi duenez.\nBILBO. DJ Tennis Manfredi Romano da. 1970eko hamarkadan jaio zen eta New Jersey, Sizilia eta Parma artean hazi zen. Sorkuntzarako eta arterako duen sena musikarantz bideratu du beti.\nBere pasioa abestea eta musika instrumentu bitxiak eta zaratatsuak jasotzea eta jotzea izan da. Jolasten zuen tenis klubean hasi zen musika jartzen, eta hortik datorkio ezizena.\nDJ bihurtu zen bere herrialdeko underground musika bultzatzen zuen bitartean: Italiako musika ekitaldi alternatibo garrantzitsuenetako batzuk sortu eta garatu zituen, besteak beste, Milango Elita jaialdia eta Erromako Dissonanze jaialdia. Azken bi hamarkadetan antzerkirako musika, pelikuletako soinu bandak eta telebistako iragarkietarako musika egiten aritu da.\nBere lanak 1960ko hamarkadako soinu psikodeliko, ilun eta malenkoniatsuetan oinarritzen dira. Musikaren arloan talde askoren eragina du, besteak beste, Beach Boys, The Who, Talk Talk, Ultravox, XTC, Fugazi, June of 44, Suicide, Radiohead, Godspeed You Black Emperor!, Aphex Twin, Boards of Canada edo Plastikman taldeena. 2010ean, garai hartako musika motak nekatuta, Greg Oreckerekin batera, Life and Death izeneko tekno eta pop diskoetxea sortu zuen.\nDJ Tennis agertu aurretik, 23.00etan, DJ Voz eta Ocariz izango dira. Gaur egun DJ Voz Bilboko Fever klubeko egoiliarra da. Bertan, hilero EnD Room festa antolatzen du. Deep house, tech house, minimal eta techno ditu estilo nagusi, eta erritmoak festa eta saio motara egokitzen ditu, bai egunez bai gauez.\nMusika elektronikoaren munduan DJ egoiliar gisa 13 urte luzeko ibilbidearekin, DJ Voz ikusleekin berehala konektatzen duen artista da. Bere emanaldiak, kanta guztiei berotasun bikaina ematen dien groove handiko underground elektronikoagatik nabarmentzen dira. Nahaste eraginkor honek Espainiako areto ospetsuenetan (Bartzelonan, Madrilen, Eivissan eta Mallorcan, besteak beste) eta Ingalaterra, Frantzia eta beste herrialde batzuetan diskoak ipintzeko aukera eman dio.\nOcariz musika estilo ezberdinekin gozatzen duen DJa da, leku bakoitzera egokitzen daki, eta beti modu berezian konektatzen du edozein motatako publikoarekin. Bere saioetan deep house, tech house, minimal eta techno estiloak nabarmentzen dira;beti ukitu pertsonal batekin.\nZazpi urte igaro ditu musika jartzen The One (Bartzelona) eta Studio76 (Madril) aretotan, besteak beste, Loco Dice, The Martinez Brothers eta Tania Vulcano bezalako artistekin elkarlanean;horrela eskuratu zuen, gaur egun EnD Room (Fever Bilbao) bere elektronikako klub propioa kudeatzera heltzeko beharrezko esperientzia. Gainera, soinu teknikari gisa dituen ezagutzak erabiltzen ditu ahalik eta musika-esperientzia onena eskaintzeko.\nAzkenik, gaua hasteko, 22.00etatik aurrera, DJV Sound (Fever) izango da musika jartzen. Bilboko underground eszena elektronikoaren aitzindari izan zen eta bi hamarkadaz Europako klub ospetsuenetan musika jarri du. 1990eko hamarkadan NoData kolektiboa sortu zuen eta 2005etik Fever klubaren zuzendarikidea da. Bere saioetan, paisaia trinkoak eta dinamikoak marrazten ditu, baita eszena aztoragarriak, hipnotikoak eta karga emozional handikoak ere.


DIGITARO: Euskarazko Komunikazioaren Nazioarteko II. Biltzarra • ZUZEU\nDIGITARO: Euskarazko Komunikazioaren Nazioarteko II. Biltzarra\nEuskal Herriko Unibertsitateko Ikus-entzunezko Komunikazio\neta Publizitate Saileko VI. Nazioarteko Kongresua\nEUSKARAZKO KOMUNIKAZIOAREN NAZIOARTEKO II. BILTZARRAk euskarazko komunikazioaren arloan ari diren akademiko, ikerlari, ikasle eta profesionalak bildu nahi ditu urriaren 20, 21 eta 22an, Leioan eta Bilbon. Helburua hauxe da: batetik, azken urteotan, euskal esparru komunikatiboan gertatu diren aurrerabideen berri jasotzea, egungo egoeraren erretratu ahalik eta zehatz eta zabalena eskaintzea, eta etorkizuneko ildoetan barneratzeko bideak marraztea.\n2004. urtean Euskarazko Kazetaritza I Kongresua, Oraina eta Geroa egin zenetik 12 urte pasa dira, alferrik igaro ez diren 12 urte, hain zuzen. Izan ere, urte hauetan zeharo aldatu baita kazetaritza ez ezik komunikazioaren esparru osoa ere. Lehen kongresuko lelo hartan agertzen zen Geroan bizi gara gaur, eta orduko hartan inork gutxik aurreikusitako egoeran daude orain komunikazioa, oro har, eta euskarazkoa zehazki.\nEraldaketa teknologikoa gutxi ez dela, 2008tik erasan gaituen krisiaren ondorioak ere pairatu ditu kazetaritzak eta komunikazioaren munduak ere. Ia dena irauli da komunikazioaren eremuan: negozio ereduak, euskarriak, edukiak, ikus-hartzaileak, hartzaileen kontsumo-azturak eta baita lan egiteko moduak ere. Sare sozialek goitik behera aldatu dituzte gure artean komunikatzeko moduak eta sakelakoari esker une eta leku oro gaude komunikazioa jaso eta bidaltzeko prest.\nAmaraun horretan galtzea erraza da, eta euskarazko komunikazioak, oro har, ahalegin ikaragarria egin du errealitate berrietara egokitu eta erronkei aurre egiteko. Alabaina, agerikoak dira, halaber, haren gabeziak, hutsuneak eta ahuleziak ere bai egituretan, zer esanik ez politiketan, baita bidimentsionala zen jendarte batetik dimentsioanitza den batera edukiak egokitzeko orduan ere.\nHorrela bada, uste dugu garaia heldu dela beste hausnarketa bati ekiteko, euskarazko komunikazioak denbora-espazio berrituetan egin duen sarbideari heltzeko.\nBeraz, II. Biltzar honen asmorik behinena Komunikazioaren arloko aditu, ikerlari eta profesionalak batzea da, euskal hedabideek azken urteetan izandako bilakaera eta aurrean dituzten erronkei buruz eztabaida eta hausnarketa sakona piztu eta gizarteratzeko.\nUrriak 20 eta 21 (osteguna eta ostirala):\nGizarte eta Komunikazio Zientzien Fakultatea, Leioa (goiz eta arratsaldez).\nUrriak 22 (larunbata):\nBizkaia Aretoa, Bilbo (goizez).\nBILTZARREKO HIZKUNTZAK: Euskara eta ingelesa.\nPatxi Azpillaga (EHUko Ikus-entzunezko Komunikazio eta Publizitate Saileko irakaslea)\nItxaso Fernandez Astobiza (EHUko Ikus-entzunezko Komunikazio eta Publizitate Saileko irakaslea)\nEstitxu Garai Artetxe (EHUko Ikus-entzunezko Komunikazio eta Publizitate Saileko irakaslea)\nArantza Gutierrez Paz (EHUko Ikus-entzunezko Komunikazio eta Publizitate Saileko irakaslea)\nAintzane Pagadigorria (EHUko Ikus-entzunezko Komunikazio eta Publizitate Saileko irakaslea)\nBeatriz Zabalondo (EHUko Ikus-entzunezko Komunikazio eta Publizitate Saileko irakaslea)\nLarraitz Ariznabarrete (Boise State University eta Mondragon Unibertsitatea)\nPatxi Azpillaga (EHU)\nAlberto Barandiaran (Hekimen)\nJose Inazio Basterretxea (EHU)\nItxaso Fernandez Astobiza (EHU)\nEstitxu Garai Artetxe (EHU)\nIrene Garzia (EHU)\nLaura Mintegi (EHU)\nAintzane Pagadigorria (EHU)\nTxema Ramírez de la Piszina (EHU)\nIñaki Zabaleta Urkiola (EHU)\nBeatriz Zabalondo (EHU)\nDIGITARO, EHU, euskara, ikus-entzunezkoak, komunikazio\nFranco eta ETA (Hiri Kondairak)


Zure harremanean konpromisoa mantentzeko 10 aholku - Aholkuak Eta Ideiak\nNagusia / Aholkuak Eta Ideiak / Zure harremanean konpromisoa mantentzeko 10 aholku\nZure harremanean konpromisoa mantentzeko 10 aholku\nKonpromisoa segurtasuna eta segurtasuna eskaintzen duen harremanaren zatia da, beraz, bikoteek beren pentsamenduak, sentimenduak eta nahiak modu irekian adieraz ditzakete. Ezkondu beharrean elkarrekin bizi diren bikoteen kopuruak gora egin duenez, dibortzioaren prebalentziarekin batera, jendeak konpromisoa zaintzen ez duela dirudi. Hala ere, jendeak aitortzen du konpromiso falta arazoa dela. Azken ikerketen arabera, dibortziatutako bikoteen% 85ek gutxi gorabehera ezkontzeko eta elkarrenganako konpromiso falta adierazi zuten dibortzioaren arrazoitzat.\nHona hemen 10 aholku bikotearekin ohiko errutinaren barruan konpromiso ona mantentzeko.\n1. Sortu konpromiso adierazpena. Konpromiso adierazpen batean haien ezkontzaren xedea eta helburuak azaltzen dira. Ezkontza indartzen duten eta bikotea seguru sentiarazten duten arauak eta mugak ere sar ditzake.\n2. Agurtu elkar egunero. Besarkatzea eta musukatzea ondo sentitzeaz gain, ezkontideen konpromisoa indartzeko keinu berezia da.\n3. Hitz egin eta egon lotura zure nahiez, ametsez eta abarrez. Gai horiek etorkizunera begira daude; etorkizunaz hitz egiteak egungo konpromisoa indartu dezake.\n4. Pasa ezazu kalitatea eta kantitatea denbora batera. Batak besteari denbora irabazteak, check-in edo zita izateak lotura sendotu eta ezkontideek ezkontzarekiko duten dedikazioa indartu dezake.\n5. Izan ezkontidearen lagunik onenak. Zergatik ez?\n6. Gogoratu oroitzapenek eta tradizioek konpromisoa zabaltzen dutela. Gauza bereziak batera egiteak zure ezkontzan esanahia eraikitzeko garrantzitsuak diren tradizioak eraikitzen eta ohoratzen ditu.\n7. Sh elkarrekin jarduera espiritualak dira harreman indibiduala eta indibiduala sustatzen laguntzeko. Horrelako saltokiek bikotea gerturatzen eta ezkontide bakoitzaren konpromisoa sendotzen lagun dezakete.\n8. Adeitasun ekintza txikiak egitea baloratu. Zure ezkontideak harremanaren onurarako ematen duenaz baliatzea erraza izan daitekeen arren, mundu guztiak aitortu nahi du. Zeregin bat egitea, opari berezi bat etxera eramatea edo maitasunezko oharra bidaltzea zure ezkontideari eta konpromisoaren ezkontzari maitasuna erakusteko modu erraz baina eraginkorrak dira.\n9. Hitz egin nola ezagutu zinen eta maitemindu zinen arrazoi ugariri buruz . Elkarrenganako konpromisoa hartzeko arrazoien inguruan hausnartzeak harremana harrapatu eta gordetzeko nahia berritu dezake.\n10. Jarri intimitatea konexiorako une positiboa . Konpromisoaren azken adierazpen honek bi ezkontideek aurrera begiratzeko une berezia izan behar du.\nemaztearen betebeharren zerrenda\nnola berreskuratu konfiantza


Baskonian Janis Timma hegaleko letoniarra fitxatu du. Noticias de Gipuzkoa\ndatorren denboraldirako lehen fitxaketa\nBaskonian Janis Timma hegaleko letoniarra fitxatu du\nEUROPA PRESS - 2017(e)ko ekainaren 8a, osteguna - 11:11etan eguneratua\nEl Baskonia ficha por tres años al alero letón Janis Timma\nBaskonia saskibaloi taldeak datorren denboraldirako lehen fitxaketa egin du, Janis Timma jokalari letoniarrak datozen hiru denboraldietarako kontratua sinatu baitu. Timmak 24 urte eta 2.01 metroko altuera ditu, eta "Europako etorkizun handieneko hegalekoetako bat da", talde gasteiztarrak bere webgunean adierazi duenez.\nGASTEIZ. NBAko Memphis Grizzlies taldeak 2013ko draftean aukeratu zuen, baina Orlando Magic taldeak bere eskubideak ditu 2015etik. Talde gasteiztarrak "erabateko hegaleko" baten aldeko apustua egin du, eta bere fisikoagatik eta jokoaren alderdi ezberdinetan nabarmentzen dela adierazi du.\nBaskoniako jokalari berriak Letonian egin du kirol ibilbide gehiena. 2015-2016 denboraldian San Petersburgoko Zenit taldera joan zen eta azken bi urteak bertan egin ditu. Gaztea izan arren, esperientzia dauka Europan, azken hiru denboraldietan Eurocup jokatu baitu, VEF Riga eta Zenit taldeekin.\nLetoniako selekzioarekin jokatu du eta Letoniako Liga eta Liga Baltikoa irabazi ditu. Zeniten denboraldi oso ona egin ondoren helduko da Gasteizera. Ligan, partidako 13.6 puntuko, 4 erreboteko eta 2.6 asistentziako batez bestekoak izan ditu, eta Europako lehiaketan jokaturiko 13 partidetan, 16.2 puntu, 4.7 errebote eta 2.9 asistentziakoak.


Laser ebaketa-makinentzako gas osagarria - Albisteak - KUNSHAN JIUFENG WEITE CUTTING EQUIMENT CO.,LTD\nLaser Ebaketa Makinarako Gas Lagungarria\nGas laguntzailealaser ebaketa makina\n1. Aire konprimitua\nAirea egokia da aluminiozko xaflak, metalezkoak eta galbanizatutako altzairuzko xaflak mozteko, eta horrek oxidozko filma neurri batean murrizten du eta kostuak aurreztu ditzake. Oro har, plaka nahiko mehea denean eta ebaketa-azalera behar ez denean erabiltzen da. Xaflazko armairu, armairu eta beste industria batzuetan aire konprimitua oso erabilia da.\nNitrogenoa gas geldoa da, produktuaren ebaketa-muturreko aurpegiaren oxidazioa saihestu eta mozketan errekuntza saihestu dezakeena. Nitrogenoa hauta daiteke ebaketa-muturreko aurpegian baldintza handiak dituzten eta agerian dauden eta tratatu behar ez duten produktuetarako, hala nola dekorazio-industria batzuk, pieza aeroespazialeko pieza bereziak, etab.\nOxigenoak batez ere errekuntzaren laguntza du, eta horrek ebaketa-abiadura handitu eta lodiera lodi dezake. Oxigenoa egokia da plaka lodiak mozteko, abiadura handiko ebaketa eta plaka oso meheak mozteko. Oxigenoa karbono-altzairuzko plaka handiago batzuen eta karbono-altzairuzko plaka lodiagoen egitura-ebaketetan erabili ohi da.\naurreko:Laser ebaketa-makinaren deformazio termikoa murrizteko metodoa


ESTREINALDI BIKAINA LAUBURU IBARRA MAHALARENTZAT - Lauburu Kirol Elkartea\nESTREINALDI BIKAINA LAUBURU IBARRA MAHALARENTZAT\nLauburu Ibarra Mahala taldeak 1-7 irabazi zion Gora Red Blue taldeari ligako lehen jardunaldiari dagokion partidan. Ibartarrek oso partida serioa jokatu zuten defentsan eta, lan on horren ondorioz, taldeari konfiantza ematen dioten lehen 3 puntuak eskuratu zituzten.\nNeurketako lehen minutuetan bi taldeak euren kartak erakusten saiatu ziren. Arevalok zuzendutakoak oso ondo sartu ziren norgehiagokara eta partidako 11. minutuan markagailuan aurrea hartu zuten Beñat Irazustabarrenaren bitartez; bigarren lerroan baloi bat berreskuratu eta, jaurtiketa baten ondoren, goizeko lehena jarriz. Minutu bat geroago, Ekain Goikoetxeak baloi lapurreta bat egin eta 0 eta 2-koa igotzen zuen markagailura.\nMinutuak aurrera zihoazen Bilbon eta bi taldeek baloi bakoitza gogor borrokatzen jarraitzen zuten arren, berriz ere ibartarrak izan ziren, talde ekintza bikain baten ondoren, lehen zatia bukatzeko 40 segundoren faltan 0 eta 3-koa jarri zutenak. Gola Jokin Agirretxek sartu zuen oraingoan. Gol honen ostean, etxekoek atezain jokalariaren aldeko hautua egin zuten eta aldea murrizteko zorian egon ziren. Hala ere, Marcos Alonsok hura saihestu eta emaitza horrekin iritsi ginen atsedenaldira.\nBigarren zatiaren hasiera ez zen ona izan. Minutu erdi pasatxoan, etxekoek aldea murriztu zuten markagailuan eta lehen minutuetan alferrikako hutsegiteak egin zituen gure taldeak. Dena den, 12 minuturen faltan, Ekain Goikoetxeak 1 eta 4-ekoa jarri zuen markagailuan, Martin Ibarbiak zuzendutako kontraeraso baten ostean. Bi minutu geroago, Eñaut Gilek gure 5.gola sartzeaz arduratzen zen. Horren ondorioz, etxeko taldeak atezain jokalariaren aldeko apustua egin zuen berriro, baina moreek, baloi lapurreta banatan, 6.na igotzen zuten Martin Ibarbiaren bitartez eta 7.na, berriz, Iker Sanchezen bitartez bukatzeko 5 minuturen faltan. Emaitza honekin ematen genion amaiera neurketari, ibartarrek ligako lehen 3 puntuak gehitzen zituztelarik.\nPartida amaitzean, Arevalok honakoa adierazi zuen: “Pozik nago mutilen partidagatik. Egia da baloiarekin erritmo motelean jokatu dugula (normalena entrenamendu faltagatik), baina baloirik gabe taldea espero nuena baino hobeto lehiatu da eta asko gustatu zaizkidan xehetasunak egon dira. Defentsan egindako lan onari esker lortu dugu garaipena. Hurrengo larunbatean talde berari egin beharko diogu aurre berriz ere eta ziur nago aurkariak beste partida mota bat planteatuko duela. Beraz, eszenatoki posible guztiak landuko ditugu”.


Burgos-50. Nahiko barrenetik – Independentea\nBurgoseko Prozesua 50 urte\nBurgos-50. Nahiko barrenetik\nPresoen lehen obligazioa ihes egitea da. Lehenbizi horman gora pentsatu genuen, “Papillon” eleberria eta irakurrita. Baina gero tunela egiten hasi ginen. Orain, Burgosko Epaiketa zela eta, zuloa zigilatuta daukagu, baina ez ahaztuta, zeren gauzak martxa onean baitoaz, dagoeneko lehenengo horma zeharkatuta…\nZamora bidean / Irudia: K. Camachoren marrazki animatua R. Lizartzaren 'Apaiz Kartzela' film dokumentalean (2021)\n2020ko abenduak 21 2020ko abenduak 20\nHantxe geunden bai, oraindik gazte, mundu ezagunean izan zen apaiz-kartzela bakarrean, Vatikanok eta Frankok bahituta. Kartzela ankerra hura ere, denak bezalakoa, baina eraikin-espezimen haren espezialitatea hango bezerook zeharo isolatzea zen. Munduak ez zuen jakin behar ignominia hura existitzen zenik; eta guk ez genuen jakin behar munduan gertatzen zen ezertxo ere. Beno, Salamanca futbol-taldearen berri eta izan ezik. Bagenuen hala ere kode ezkutu bat etxekoen gutunetan notiziaren bat detektatu ahal izateko. Adibidez, “el manzano de enfrente ha caido”, nahiz eta hango zentsura akabua izan. Martinen gutun batean marra baldar bat ageri zen behin, “las gallinas xxxxx ya han empezado a poner huevos”. Gero jakin ahal izan genuen “rojas” ipintzen zuela. Eta hala.\nBaina hara non, telebista bat ekarri ziguten, Bonanza eta halakoez lozorroan mantso gintezen. Eta orduantxe gertatu zen Burgosko Epaiketa, non militarrek “Manzano” torturatzaile ospetsuaren akabuaz akusatuta preso zeukaten hainbat lagun. Jon eta Julen ere Zamoratik Burgosera joanak ziren, lehenengoa etakide izateagatik, eta bigarrena etakideak abade etxean ezkutatzearren, seguru.\nEta gu hantxe telebistari so, begiak irten beharrean, parte ofizialetatik ateratzen ziren altzairuzko hotsak irensten; hantxe Nikola, gure komandante beteranoa, bere txapelaz eta betaurrekoez hornituta.\nHantxe Xabier ere bere betaurrekoekin, Burgosko Komandantzia militarreko eraikin mamu hura ikusten, Manzanasen aferagatik sei presori heriotza zigor bina (bina) eskatzen ziotela entzuten. Erakutsi ezertxo ere ez, Militarren Komandantzia hura besterik ez. Baina epaile militarren ezpaten dantza ezagutu berri genuen Burgosko eraikin hartan, hain zuzen ere, tele-ikusleetariko batzuk.\nZamoran barrena Frankok ezkutuan gorde nahi izan zuen ignonimia / Irudia: Kote Camachoren animazioa Ritxi Lizartzaren ‘Apaiz Kartzela’ film dokumentalean (2021)\nMilitarrak beren gerra-medailak distiratsu, akusatuetariko bati aulkitik altxatu omen zelako bronka botatzen, eta honek “usted ha errado el tiro” esaten. Nori eta militar harroari. Izan ere, harro zeuden orduan militarrak. Eta gu “horienak egin du” pentsatzen eta barrutik sentitzen Burgosko epaituengatik. Hantxe Alberto ere erne telebistari beha, eta Luis Mari ate-zulotik begira, ea kostaldean mairurik hurreratzen zen… Baina batez ere, gure artean Lukax zegoen. Lukax, zeinen anaia baitzen heriotza kondena bikoitza ezarri ziotenetariko, eta haren arreba ere bertan, Burgosko akusatuen artean. Lukaxi begiratzen genion, bada, guztiok zeharka, “haienak egin du” sentitzen gure barrunbeetan.\nJakina, guk ez genekien kanpoan gertatzen zen ezer, eta ez genuen jakingo ere, harik eta Julen eta Jon itzuli arte. Pentsa, Carrero Blancorena ere egun hartatik hilabetera edo enteratu ginen, Correo de Zamora zuloz beterikoan futbol partida bateko kronikan letra txikiz ageri zelako “un minuto de silencio por el vil asesinato de…). Beraz, guk orduan ezin jakin kanpoan tsunami-zurrunbilo moduko bat sortzen ari zela… Hantxe zeuden gure artean Vicente gailegoa eta Mariano madriltarra ere, bata guardia zibilaren semea eta bestea guardia zibilek aita erail ziotena. Eta orduan nik, heriotza zigor haien berri izatean, neuretik irtenda eta modu ez hain ortodoxoan, “Espainol kabroiak” esan nuen. Isildu ninduten, arrazoiz.\nZer irudi genezakeen guk orduan hango eta hemengo jende jatorra mugitzen ari zela Burgosko epaituen alde? Bai, gizarte hura eta langileen borroka izan zen, hain zuzen, gu torturen kontrako gose greba bat egitera bultzatu gintuena Bilboko Obispaduan. Hirurogeitako belaunaldiaren borrokara batu baino ez ginen egin, geure arlo berezitik. Amorruz bete genituen nagusiak: nortzuk eta abadeak lerratu beharra gorrira. “Errebelamendu militarra” ezarri ziguten, hara zer gauza, gose-greba eta papertxo bategatik.\nZamorako telebista haren aurrean ikusten ditut oraindik Zamorakideak, zazpi gorputz-atalak asaldatuta, duela 50 urte, gela hartan. Beilh kontsul alemaniarra bahitu zutela entzun genuela uste dut. Kontxo, baina horixe baino ez, ingurukorik gabe. Zelan jakin kaiola hartan tsunamia Europa osora zabalduko zela, eta Euskal Herriaren auzia ia mundu guztira hedatu? Akusatuen egoeraz eta jokaera bulartsuaz ere ez genekien ezertxo. Jon eta Julen ere han.\nEgiten ari ginen tunelaz ere ahaztuta geunden une hartan. Konkordatu Kartzela hura salatzeko edozer gauza egiteko prest geunden. Handik ateratzea eta gainontzeko preso politikoengana eramatea eskatzen genuen lehen unetik bertatik. Baina kiá, ez zeuden euren muntaia hura deseraikitzeko prest. Orduan batzuk argi ikusi genuen ihes egiten saiatu beharko genuela, Basauriko ihesa gogoan. Gainera presoen lehen obligazioa ihes egitea ei da, ahal izanez gero. Eta ikusi genuen ahal izan zitekeela agian. Lehenbizi horman gora pentsatu genuen “Papillon” eleberria eta irakurrita. Baina gero tunela egiten hasi ginen. Orain, Burgosko Epaiketa zela eta, zuloa zigilatuta daukagu, baina ez ahaztuta, zeren gauzak martxa onean baitoaz, dagoeneko lehenengo horma zeharkatuta… Orain ez naiz gogoratzen gure Pedro Zornotzakoa gure artean zegoen une hartan, baina bera zen Kanpo Arazoetarako gure ministroa.\nHalaxe bizi izan genuen Burgosko Epaiketa. Gero tantaka joan ginen jabetzen Euskal Herriko historia biratu zuten gertakizunez. “Frankoren hilkutxa prestatu zuten sei iltzeak”, Albertik esan bezala. Munstro hark hartu zuen bere azken mendekua, zelan ez ba: Txiki, Otaegi… Baina hilkutxa prest zeukan. Eta guk Zamoran txanpan botila bat hozkailuan. “Españoles, Franco ha muerto”.\nOrain Frankokumeak harrotzen hasiak dira berriro. Hortxe egon dira beti, España Beltzean. Beraiek agindu izan dute beti. Beraz, amorratzen daude berriro: betiko militarrak, betiko epaile frankistak, Erdi Aroan eliz hierarkiak betetzen zuen eginkizuna betetzen, tinko herriak zanpatzen… Nire osaba batek zioena, “Gurutzadako ganadu hau desagertu arte, ez daukazue zereginik”. Idiskoak jarraitzen dute hor, bai. Baina…, aitak esan arren, amak esan arren… Euskal Herriak larriagoak gainditu ditu.\n2 erantzun “Burgos-50. Nahiko barrenetik” bidalketan\n2020ko abenduak 21, 12:55\nGarai hartan, bederatzi urte iraun zuen herri-altxamendu berri bat izan zen (1970-1979).\nHerrialdean zehar altxatu zen askatasun nazionalaren olatu horrek arrakasta izateko zituen aukerek ez zuten kristalizatzeko aukera handirik.\nAurrekariek ez zuten etorkizun hurbilik iragartzen erbesteko Gobernuak -behin Jose Antonio Agirre desagertuta- Eusko Alderdi Jetzalea buru zela, 1962ko Municheko Itunean traizionatu zituenenan Euskal Estatu bateko gobernu gisa lortutako lorpen guziak, hari uko eginez alderdi politiko gisa sartzeko aurrez aurre genuen Estatu zehatzaren erakundeetan, traizio hori gainjarriz bat egiteko engainuarekin eginkizun gisa, bidelagun horiek Franco bera utzi zuten azken buruan, euskal herriaren aurkako errepresio bortitzean ikastun gisa. Jelkideek ezin hobeto zekiten hori eta horregatik ez ziren inozoak izan 36-37 eta ondorengo urteetan beren bizitzak gudu-zelaian utzi zituzten milaka gudari traidoreak ez baziren.\n70eko hamarkada hortan gure herriak izan zuen beste ostopo bat ideologia inperialistaren infiltrazio mingarria izan zen herrialdeko erakundeetan labana gurinean bezala sartu baitzen. Hortik dator siglen, alderdien eta erakunde armatuen arteko desberdintasuna -nahaste borraste- hurrengo urteetan argia ikusiko luketenak.\nEman beharko zatekeen gaiaren kontrako zentzuan amaitzeko, jelkideen traizioa egiaztatu zuen -ez osorik- hurrengo belaunaldiak, azken horiek 1979an beraiek ere lotsagarri erabaki zutenean izandako jokabide bera erreplikatu zuten, Estatu okupatzailearen egitura politikoetan sartzea alderdi politikoen, alkateen, senatarien eta diputatuen made in spain bidez zaharkituta eta erabat kontraesanean utziz haien iraultzarako gudaren pretensioa.\nEmaitza 41 urte beranduago hauxe dugu: herri hezia, erabat kolonizatua, gaur egun esklaboen antzaz muturrekoarekin kaleetik paseatzen. “Euskal” klase politiko batekin askatasun kuota apurrak herriari kentzea erabaki duena eta Munduko Ordena Genozida Berria osatzen duten bere kide berrien eskutik heriotzaren korridorera guri garamatzea asmoarekin.\n2020ko abenduak 21, 22:20\nBat nator zurekin, Odlok, diozunean euskal herriak inperialismoa barneratu dugula.\nEz dot uste hori beste inon gertatzn denik, ez Katalunian, ez Frantzian, ez beste inongo eremutan, nik ezagutzen dudanez.\nEgoera horri buruz idatzi nuen duela gutxi, EL AUTOENVILECIMIENTO izenburutzat duen artikuluan\nIhintza Tellabide Amunarriz duela 21 ordu


Capecchi – Tropela.eus bloga\nLiquigasen nagusitasuna agerian!\nGaurko etapak zer pentsatua eman beharko lieke Vuelta irabazteko asmotan dabiltzan gainontzeko taldeei. Ihesaldia gauzatu arren azken mendatean (#altodelcatorceporciento gogoan), Liquigasek ederki ekin dio maldan behera ihesaldiko ausartak harrapatuz eta helmugaraino bere bi liderrak tarteaz eramanaz. Continue reading “Liquigasen nagusitasuna agerian!”\nBidaltzailea:Egoitz 2011-08-25 Hemen argitaratua:Espainiako Vuelta, IritziaEtiketak: Agnoli, Bennati, Capecchi, De la Fuente, Moncoutie, Nibali, Sagan, Seeldrayers, Tony MartinUtzi iruzkina Liquigasen nagusitasuna agerian! bidalketan\n2010eko taldeen analisia (VII): Footon-Serveto, birziklapenari berriz ekiteko prest\nDenboraldi berri baten hasiera, eta Josean Fernandez “Matxin”-ek talde berria dauka berriz ere eskuartean. Azkeneko urteotan asko ezegonkortu da lehen Saunier Duval zen proiektua, doping arazoak direla eta, ondorioa talde ia guztiz eraberritua delarik.\nPro Tour lizentzia edukia arren, ez dauka nazioarte mailan son handia duen txirrindularirik Footon-Servetto-k. Bat bera ere ez. Esan bezala, taldea ia hutsetik hasi beharko da, apustu nagusia gazteak direlarik. Baina noski, hau ez da garai batean zuzendari bizkaitarrak eduki zuen Mapei ahalguztidunaren harri bitxiz jositako semea. Oso bestelakoak dira kontuak oraingo honetan.\n24 gizonek osatzen dute Footon-Servetto taldea, eta horien artean zazpik bakarrik izango dituzte aurten 28 urte edo gehiago. Euren ardura izango da beraz taldekide askoren esperientzi eza beren ezagupenez hornitzea. Beteranoen talde horretan bi euskal txirrindulari aurki ditzakegu: Aitor Perez Arrieta eta Iban Mayoz. Aurrenekoaren kasuan aukera polita izan daiteke oraindik astebeteko lasterketetan, denboraldiaren hastapenetan batez ere, maila polita eman dezakeela erakusteko. Bi gipuzkoarrekin batera Giampolo Cheula italiarrak izan behar luke errepidean kapitaina, une jakin batzuetan bere ezaugarriak (mendate txikietan ongi moldatzea eta abiadura puntua) baliatzeaz gain.\nGaraipenak kostata lortuko dituen taldea izango dela pentsatzea da normalena. Hala ere, denboraldi hasiera honetan jadanik bi lortu ditu. Batetik, taldeak izan dezakeen errematatzailerik handienetako batekin, Manuel Cardoso Portugalgo txapeldunarekin, Down Under-en goruntza egiten zuen helmuga batean gailenduta. Erdi mailako mendian ez da gaizki moldatzen, eta horri gizon azkarra dela gehituta, multzo txikietan garaipenen bat edo beste pilatzeko mutil aproposa da, bere herrialdean ongi zaildutakoa. Bestea Rafael Valls valentziarrak erdietsi zuen Argentinako San Luis Tourrean, ailegaera mendatean zuen etapa batean. Orain bi urte Espainiar Estatuko gazterik dohatsuenetakoa zela erakutsi zuen, eta honenbestez bere fruituak ematen has daitekeela ematen du. Bere herkide Pedro Merino ere antzeko sona lortuta pasa da profesionaletara, aurreneko urtea handienen artean honakoa izango badu ere.\nBesoak altxatzea lor dezaketen txirrindulariak zeintzuk izango diren identifikatzea ordea ez da bat ere erraza. Martin Pedersen daniarra eta JosÃ© Alberto BenÃtez eta Enrique Mata espainiarrak sprinter profila betetzen duten gizonak dira, baina maila txikiko probetan lortuko dute, izatekotan (eta ezustekorik ez dela, noski) halako emaitzarik. Michele Merlo italiarra ere tankera horretakoa da, baina bere garapenak gorakorragoa dirudi. David Vitoria suitzarra bera ere gizon azkarra da. Euren gainetik ordea, 2008an Euskal Bizikletan lortutako garaipenagatik batez ere, Eros Capecchi gaztea aipatu behar da hemen. Iazkoa ordea ez zen urtea oparoa izan beretzat; dena den, aurten maldan gora horren gazterik zela erakutsi izan zuen distira bereganatzea espero behar da.\nCapecchi-rekin batera itzuli txikietan onenengatik gertu egoteko moduan duten beste gizona Markus Eibegger austriarra izan daiteke. Azkeneko bizpahiru urtetan gora egitea kostatzen ari zaio, baina tarteka gauza politak erakutsi ditu, eta itxaropen horrekin fitxatuko zuen Matxin-ek seguru asko. Eta antzeko intentzioaz, baina epe luzegoan burua jarrita agian, Elk-Haus austriar harrobi oparoan taldekide zuen Matthias BrÃ¤ndle erraldoia. 20 urte bete berri dauzka, hortaz patxada izan beharko dute berarekin, baina bere herrialdeko harri bitxia dela baieztatzen dute askok. Orain arte erlojuaren aurkakoan eman du mailarik onena. Bi austriarrekin batera, eta aurrez aipatu direnez gain, Arkaitz Duran gasteiztarrak oraindik itxaropena sortzen jarraitzen du. Dena den, oraindik oso gaztea bada ere, urteak aurrera doaz, eta bere garaian espero zenik ez du inondik inora erakutsi. Iaz muturra apur bat azaldu zuen, eta bide horri eusten ahalegindu beharko da pixkanaka goruntza egiteko.\nIzen handi gutxi beraz esan bezala Matxinek eskuartean duen proiektu berrian. Euren zoritxarrerako, eta urte hasiera polita izaten ari diren arren, zalantzak dexentez gehiago dira. Horien artean, zein lasterketa korritu ahal izango dituzten, taldearen iragan ilunaren ondorio. Edozein kasutan, taldearen osagaiak zeintzuk diren onartu eta horri etekinik handiena ateratzen ahalegindu beharko luke bizkaitarra buru duen zuzendaritzak (beste bizkaitar bat ere, Sabino Angoitia, bertan da), etorkizunari begira beren mutilei ofizioa erakutsi eta nola zaildu behar duten irakasteaz gain.\nBidaltzailea:Hibai 2010-02-15 2011-02-01 Hemen argitaratua:TaldeakEtiketak: Aitor Perez Arrieta, Arkaitz Duran, Brandle, Capecchi, Cardoso, Eibegger, Iban Mayoz, Matxin, VallsUtzi iruzkina 2010eko taldeen analisia (VII): Footon-Serveto, birziklapenari berriz ekiteko prest bidalketan


Azken Portua: En cada barrio, Revolución!\n"Etxera itzultzea, batzuetan, daitekeen gauzarik zailena da".\nEtxera itzultzea, batzuetan, asko kostatzen da, batez ere bi asterako oporretara joanez gero.\nHala ere, gehiago kostatzen zaie urteetan zehar etxera itzuli ezinik dauden herritarrei.\nGu herrialde komunista batean izan gara.\nDuintasuna zer den egunez egun erakusten duen herrialde gorri eta errebelde batean.\nLuze idatziko genuke Kubari buruz, bertako jendeari buruz, eguneroko bizimoduari buruz, eta abar.\nBaina gaur laneko lehen eguna ere bada, eta ez dugu denbora askorik izango...\nLanarekin batera, egunero ordenadorearen aurrean aritzeko aukera izango dugu, eta ea Azken Portu hau berriro ere bizitzen dugun, denon artean.\nBada zer kontatua behintzat.\nGaurtik aurrera, berriro, ametsak biltzen ahaleginduko gara.\nposted by Amelie at 10/03/2005 12:00:00 da tarde\n10/03/2005 12:19 da tarde\nHemen izanen gaituk eguneroko iraultza txikiei amets kamuflaje bat jantzi asmotan... Errealitatea hainbat kolorez zipriztintzeko ideiarekin... ezarritako zeruei lainoak margotzen...\n10/03/2005 3:15 da tarde\nNik Mallorcatik bidaiatu diat Kubara,"Conexión Habana" irakurriz,eta\nez zaidak batere gustatzen "iraultza" hitzak han hartzen diken esanahia.\n10/04/2005 8:39 da tarde\nEgia esan, luze, oso luze hitz egin genezakek Kubaz, hango Iraultzaz, blokeoaz, eta hango gaur egungo egoeraz.\nEzagutzen diat "Conexión Habana" liburua. Irakurrita diat, eta bazakiat nondik nora sortutakoa den. Kuban bertan, satelite bidez, Miamira alde egindakoek sortu eta AEBek eta Europako eskuinak ordaindutako bi telebista kate ikusten dituk (satelite bidez soilik, bestela, Kubako gobernuak seinalea atzeman eta desbideratzen duenez ezin baita ikusi ohiko telebistetan), eta hangoen berri ere aspaldidanik diat.\nEgia esango diat: Kubako Iraultzaren, Kubaren eta bertako gizartearen jarraitzaile sutsua nauk. Laugarren aldiz bidaiatu diat oraingoan bertara.\nBi aldiz lan kontuengatik, eta beste bi oporretara eta lagunak bisitatzera. Ez da batere erraza hango egoeraz labur hitz egitea...\nIraultza hitzak han hartzen duen esanahiari dagokionez, zer esan nahi duk? Ez diat oso ondo ulertu. Baina nagok, Kuban, hango prentsa (ez zagok askorik baina...) irakurrita, hitzak hemengo hainbat eta hainbat hedabidek baino askoz zuzenago erabiltzen dituztela, eta baita gauzei behar bezala deitu ere.\nBaina, tira, esandakoa: denbora eta tarte luzea beharko genikek Kubaz hitz egiteko.\nMila esker bisitagatik, eta besarkada bat.\n10/05/2005 3:54 da tarde\n11/01/2005 5:41 da tarde\n9/14/2007 10:18 da tarde\nEuskal Jai eguna, bihar\nLeihoa debekuen gainean\nXAKELA ASANBLADA sortu eta aurkeztu dute\nOkupazioaren Aldeko Festa antolatu dute irailaren ...


Euskararen erabilera indartzea LHn: ikasleen euskararen erabilera eta hizkuntza-ohiturak lantzeko tresnak ikasgelarako eta ikasgelaz kanporako :: ikasi :: Udako Euskal Unibertsitatea\nEuskararen erabilera indartzea LHn: ikasleen euskararen erabilera eta hizkuntza-ohiturak lantzeko tresnak ikasgelarako eta ikasgelaz kanporako\nHasiera-data: 2021(e)ko ekainaren 28a\nAmaiera-data: 2021(e)ko ekainaren 29a\nOrdutegia: Astelehena, asteartea. 09:00-14:00\nMatrikula-epearen bukaera: 2021(e)ko ekainaren 21a\nIkastaroaren datak: ekainak 28 eta 29 (astean zehar).\nEuskarazko irakaskuntzan ikasleen euskararen erabilera izaten da arduretako bat: hizkuntza ondo ikasteko asko erabili behar dute. Baina hainbatetan irakasleek zalantzak edo zailtasunak izaten dituzte erabilera eta ahozko gaitasuna sustatzerakoan.\nIkastaro honetan Lehen Hezkuntzako irakasleentzat euskararen erabilera indartzeko baliagarriak eta praktikoak izan daitezkeen oinarriak eta hainbat tresna aurkeztu nahi dira, baita euskararekiko jarreretan eragitera begirako oinarriak eta proposamenak ere.\nArrate Gisasola Izeta\nEbete hizkuntza-zerbitzuetako kidea.\n• Lehen Hezkuntzan aritzen diren irakasleei, ikasleen euskararen erabilera eta hizkuntza-ohiturak lantzera begira, eguneroko lanerako baliagarri izango zaizkien estrategiak eta tresnak aurkeztea.\n• Estrategia eta tresna horiek ikastetxeko jardunean nola planifikatu daitezkeen aztertzea.\n• Eskolaren norabidea eta mugak\n• Erabileran egitera begirako oinarriak: gutxieneko helburua eta oinarrizko prozedura\n• Oinarrizko estrategiak: Hezitzaile Berritsuak\n• Erabilera indartzera eta ahozko gaitasunean eragitera begirako tresnak:\nAhozko jarduera bideratuak\nAtseden tarteetarako dinamizatutako jarduera proposamenak.\n• Hizkuntza-sozializazioan eta hizkuntza-ohituretan eragitera begirako oinarriak eta proposamenak:\nEuskararekiko motibazioa lantzeko abiapuntua eta jarduerak\nGurasoak eta eskola norabide berean: gurasoei begirako mezuak, gurasoen kezken inguruan eman beharreko erantzunak, mezuak emateko bideak, eta tresna lagungariak.\nMetodologia parte hartzailea eta dinamikoa izango da. Landutakoa praktikara eramateko modukoa izatea nahi da. Oinarri batzuetatik abiatuko da baina saioen tarte handiena ariketa eta dinamika praktikoak egiteko erabiliko da.\nBatez ere Lehen Hezkuntzako irakaslegoari zuzenduriko ikastaroa da.\nHomologazio-zenbakia: 101/2021, martxoaren 31koa. Kreditu bat (1) eskuratu ahal izango da.\n• Ikastaroan, gutxieneko % 85eko asistentzia izatea.\nOnartuak izateko irizpideei jarraiki, maiatzaren amaieran jakinaraziko dugu zeintzuk izan diren onartutako ikasleak, hauei helbide elektronikora mezua bidaliz. Gainontzekoak itxaron zerrendan geratuko dira eta bajaren bat suertatuz gero, beraiekin harremanetan jarriko gara.\neuskara, erabilera, ahozkotasuna, lanketa, LH, Iruñeko ikastaroak


Kandido Urangak Miranderen inguruan lana estreinatuko du Ernest Lluchen « Donostia Kultura\ncastellano Archivo » 2010 » abril\nmiércoles 21 de abril de 2010 por donostiakultura en Albisteak\tBihar, apirilak 22, Kandido Urangak “Miranderen inguruan” bere lan berriaren estreinaldia eskainiko du Ernest Lluch Kultur Etxean. Ekitaldia areto nagusian (Anoeta Estadioko 8. atearen aldamenean) izango da 19:30ean hasita.\nJon Mirande euskal literaturaren egile nagusienetako bat da. Bide berriak ireki zituen eta bere ausardia ez zen garaiko (ez geroko) mugatan geratu. Kandido Uranga urteetan egon da Miranderen obran murgilduta, bere testuetatik abiatuta pertsonaia konplexu honen perfil dramatizatua sortu ahal izateko. Kandido Urangak Fran Lasuenen zuzeneko musikaz aberastu du “Miranderen inguruan”.\nEkitaldi hau Erakusleihoa programaren barruan antolatu da.\nTags: antzerkia, erakusleihoa, ernest lluch Deja un comentario Cancelar respuesta


Makina-erremintaren sektoreko euskal enpresek beren puntako teknologia berretsi dute Milanen - SPRI\nSPRI » Euskadinnova » Berrikuntza Teknologikoa » Makina-erremintaren sektoreko euskal enpresek beren puntako teknologia berretsi dute Milanen\nMakina-erremintaren sektoreko euskal enpresek beren puntako teknologia berretsi dute Milanen\nAllexander Arriola eta Javier Zarraondandia Milanen\nIndustria eta Energiako sailburuordeak, Javier Zarraonandiak, eta SPRI Taldeko zuzendariak, Alexander Arriolak, beren babesa azaldu diete gaur Milanen aste honetan zehar EMO-MILANO 2015 azokan egongo diren makina-erremintaren sektoreko euskal enpresei. Fabrikazio teknologien arloko munduko azoka garrantzitsuenetako bat da EMO-MILANO, industriari aplikatutako azken teknologia eta ezagutzen erakusleihoa. EMOko euskal ordezkaritza Estatuko ordezkaritzaren %66koa da. Hor ikusten da argi asko zeinen potentzial handia daukan makina-erremintak gure herrian.\nBai sailburuordeak eta bai SPRI Taldeko zuzendari nagusiak bertatik bertara ikusi ahal izan dute makina-erremintaren sektoreko euskal enpresek mundu mailako puntako teknologia darabiltela, Alemaniako edo Italiako enpresa onenen pare. Zarraondandiak eta Arriolak eta euskal enpresa horietako ordezkari gehienek sektoreko egoeraren diagnostiko berdina egin dute eta bat etorri dira azpimarratzean sektoreak Euskadin daukan sendotasun ekonomikoa. Bisitaldian Zayer-eko ordezkariekin egon dira eta berriro adierazi zaie Administrazioaren babes osoa, Arantxa Tapia sailburuak duela gutxi egin zuen bezala.\nHain zuzen ere, EMOren markoan BEC-ek Makina-Erremintaren Bienalaren hurrengo edizioa aurkeztuko du. Edizio hori 2016ko maiatzaren 30etik ekainaren 4ra izango da. BIEMH merkatua dinamizatzeko ekitaldi bat da, aukera ematen duena operazio komertzialak egiteko mundu osoko agenteekin. Erreferente bat maila nazionalean eta Europako hirugarren azoka garrantzitsuena bere espezialitatean, sektoreari erakutsiko dizkio zein garapen berri dauden erramintetan, makinan, osagaietan, automatizazioan, metrologian, kalitate kontrolean, eta abarretan.\nEMO-k, bi urtean behingo erakusketa ibiltariak, Milan aukeratu du azokaren kokapenetako bat bezala, eta hala, txandaka egingo da urte batean Hanovorren eta hurrengoan Milanen. Erakusketarako erreserbatutako 120.000 metro koadro garbi dituelarik hamabi aretotan banatuta, EMO MILANO 2015-ek gainditu ditu erakusketarako 95.000 metro koadroak, EMO MILANOren azken edizioan (2009an) okupatu zituenak, eta baditu jada 1.600 enpresa erregistratuta.


Angel Ugarte: «Pilotariak ez dio inoiz pilotari izateari uzten» | Bizigiro | Berria\nAngel Ugarte. Pilotaria\nAngel Ugartek pilota du zainetan (Sao Paulo, Brasil, 1926). Pilotari saga bateko kidea da. Aitak zesta-puntan jokatu zuen, baita aitonak ere. Kirol horrek nazioartean izan zuen indarra irudikatzen du. Gaztetan, Ameriketako Estatu Batuetan izan zen, besteak beste, Miamiko frontoian (Florida). Gaur egun, Zalduondon bizi da, Arabako lautadan. Etxean dozenaka argazki ditu gordeak, hamaika frontoitan izan zituen bizipenen lekuko.\nZalduondoko Imaz tabernak ere bizipen horien lekukotzak ditu. Paretan haren argazki bat dago; goiko partean, eskuz idatzita dago lekua: Daytona Beach Jai Alai. Eskuinerago, Gorka Bilbaok egindako Jai Alai Blues dokumentalaren kartel erraldoi bat dago; horretan parte hartu zuen, pilotari garaiko bizipenak gogora ekarriz. Bi txapel ere badaude, Pilotarien Batzarrak Lapuebla de Labarcan egin zion omenaldiaren lekuko.\nHamaika lekutan Villabonako pilotaritzat aurkeztu zaituzte, baina ez zinen han jaio...\nBrasilen jaio nintzen, Sao Paulon. Aita han ari zen pilotan. Jose Manuel Ugarte. 11 urte bete nituen arte han bizi izan nintzen. Han eskolatu nintzen lehengoz. Portugesa ikasi nuen, baita lehen pilotakadak eman ere. Hizkuntza galdu dut, baina pilota... Behin hasita, ez nintzen gelditu.\nBrasilen zesta-puntak jarraitzaile asko al zituen?\nBai, bai. Une batzuetan lau frontoi egon ziren irekita, aldi berean, Rio de Janeiron. Aitak urte asko eman zituen han jokatzen; 27 urte han jokatzen eta bizitzen. Aita Villabonan [Gipuzkoa] jaioa zen, eta Brasilera jokatzera joan zenean nire amarekin joan zen. Han jaio ginen anaia, arreba eta hirurok. Ni izan nintzen pilotari bakarra, ordea.\nZeintzuk dituzu lehen oroitzapenak pilotari buruz?\nAitarekin frontoira joaten nintzen, txiki-txikitatik. Ohartzerako, pilotak harrapatua ninduen. Dena gustatu zitzaidan: frontoien handitasuna, pilota kolpeen hotsa paretaren kontra...\nHaurtzaroan Villabonan bizi izan zinen, ezta?\n11 urte nituela hona etorri ginen, aitaren opor batzuk baliatuta. Eta hemen geratu nintzen. Hemen egin nintzen pilotari. Zale bezala aritu nintzen hasiera batean. 17 urterekin partida amateurrak jokatzen nituen, eta 18rekin profesional gisa hasi nintzen. Donostiako frontoietan asko jokatu genuen, garai horretan. Txapelketak bertan egiten zituzten.\nNolakoa izan zen Sao Paulotik Villabonarako jauzia? Hiri handi batetik herri batera...\nEz pentsa alde handia zegoenik. Lau frontoi ere bazeuden Villabonan garai horretan, aldi berean irekita; Sao Paulon beste!\nZaletasun handia zegoen?\nVillabonatik hamaika pilotari atera dira. Ez dakit esan ote daitekeen zestaren sorterria denik, baina pilotari asko eman ditu. Asko. Gehien-gehienak between Villabona eta Markina atera dira. [Ingelesezko hitza oharkabean sartu du esaldian].\nPilotari izandako gurasoek seme pilotariak izan zituzten.\nZu zeu horren adibide zara. Non jokatu izan zuen zure aitak?\nBrasilen, nagusiki. Ona zen gero... aitonak ere jokatzen zuen, baina aita zen guztion artean onena.\nAitonak ere jokatu zuen?\nBai, bai... Manuel Jauregi! Zesta-puntan jokatzen zuen hark ere. Argentinan jokatu zuen, Buenos Airesen; Kolonbian; Egipton ere aritu zen, Alexandria eta Kairoko frontoietan.\nZure kasuan, pilotari sagak izango al du jarraipena?\nBi alaba ditut; biak AEBetan bizi dira, baina ez dute pilotan egiten. Pena apur bat ere ematen dit... Bakar bat frontoietan arituko balitz... Tira, jainkoak ez zuen hori nahi izan, eta zer egingo diogu.\nAitortu izan duzu ikusgarri jolastea gustatzen zitzaizula. Jauziak, lurrera bota...\nHala da, bai. Pilotari bezala, ezaugarri bat baldin banuen, ikusgarritasuna zen. Egiten nituen jauziak... Jarrera horrek erakarri zuen Miamiko frontoiko enpresariaren arreta. Ikusi ninduenean esan omen zuen: «Pilotari hori niretzat nahi dut, ados?». Garai horretan oso ohikoa zen frontoietako ordezkariak hona etortzea, pilotari bila: Miamitik etortzen ziren, Mexikotik, Kubatik...\nNoiz joan zinen lehenengoz Miamira?\nEgia esan, ez dut data gogoratzen. Bai, ordea, ekarri zuen aldaketa handia... Aldaketa jokatzeko moduagatik hasita. Han ez zeuden partidak, kiniela deitutako sistema baizik. Aitak Brasilen jokatzen zuen garaitik ezagutzen nuen hori, baina, hala eta guztiz ere, aldaketa handia izan zen.\nNolakoa zen kiniela?\nOhiko partidatan bi-biren kontra izan ohi dira, eta egin beharreko tanto kopurura heltzen dena. Kinielan, ordea, pilotari gehiagok parte hartzen dute: hamabi, hamalau, hamasei, hogei. Buruz buru, edo bikoteka jokatu ohi zen, partidatan baino tanto gutxiagora. Denek denen kontra jokatzen genuen, eta pilotari bakoitzak zenbaki bat zuen. Gaur egun antzekoa dela esango nuke. Garai horretan, egunero, hiru kiniela jokatzen genituen.\nZenbat pilotari joaten zineten Euskal Herritik atzerriko frontoietara?\nUf... zaila da esatea. Mugimendu handia zegoen. Miamiko frontoian Espainiako 40 pilotari geunden, gutxi gorabehera; horietatik sei ginen Villabonakoak.\nTokian tokiko pilotariak al zeuden edo gehienak atzerritarrak zineten?\nMiamin nengoenean, AEBetako bi edo hiru pilotari egongo ziren, guztira. Oso gutxi. Ez zuten pilota handirik. Egoera antzekoa zen gainerako lekuetan: Italian, Shanghain, Venezuelan... Brasilen ohitura handiagoa zegoen, eta pilotari asko egon ziren, oso onak... Aurrean duzu horietako bat [barre egin du].\nZer alde zeuden frontoien artean? Baten batean sentitu al zinen erosoen?\nToki bakoitzak bazituen bere ezaugarriak. Dena den, Miamiko frontoian jokatzea zen pilotari guztion ilusioa. Frontoian 5.000 pertsona inguru egongo ziren, une oro.\nZein frontoi zapaldu zenituen?\nAsko... Miami eta Dania [Florida, AEB], Milan [Italia], Panticosa [Espainia]... Panticosan hilabete pasatu nuen; frontoia txikiagoa zen, saski txikiagoekin... Shanghaira joateko bi kontratu ere izan nituen, baina ez nintzen joan. Bizitzan gertatzen diren gauzak. Kontratua eskaini zidaten aldietako batean ez nuen gogo handirik hara joateko, eta bestean... soldaduska!\nSoldaduskagatik ezin izan zinen joan, beraz?\nOrdura arte neraman bide profesionala eten zidan. Soldaduska... hori zen kalamitatea, hori... Bi urte pasatu nituen han. Bi urte eta bost egun! Egin behar nuen, derrigor... Filipinetara joateko aukera ere izan nuen garai horretan, baina, horren ordez, Zaragozan egon nintzen soldadu.\nEpe horretan pilota utzi zenuen?\nEz guztiz. Soldaduska egin bitartean pilotan jokatzen nuen Zaragozako frontoian. Armadako agintariren bat ere joaten zen apustuak egitera!\nNolakoak ziren kontratuak garai horretan?\nDirua eskaintzen ziguten... Ondo bizitzeko moduko dirua. Kontratuak 100 egunekoak izan zitezkeen, edo luzeagoak. Denboraldiak ehun egun ingurukoak ziren hasiera batean, eta luzatuz joan ziren. Hortaz, kontratuak iraun bitartean, frontoia zegoen hirian bizi ginen, eta, denboraldia amaitzean, herrira itzultzen ginen.\nNolakoa zen bizimodua frontoietatik kanpo?\nPilotari bizimodua. Bizimodu ona. Gure eginbeharra hiru kiniela jokatzea zen, egunero. Guk jokatzen genituen. Entrenamendurik ez genuen egiten, egia esan... nahikoa entrenamendu zen egunero-egunero jokatzea. Hortik kanpo denbora genuen nahi genuena egiteko. Denboraldia neguan zen, baina, hala eta guztiz ere, eguraldi ona zegoen... ez hemen bezala. Zesta-puntaren loraldi bat bizi izan zen garai horretan.\nNola antzeman zen hori?\nFloridan, Miamiko frontoiaz gain, beste hainbat zabaldu zituzten garai horretan: Palm Beachen, Danian... West Palm Beacheko Jai Alai frontoia nik inauguratu nuen! Polita izan zen hori egitea... Esan bezala, denboraldiak ere luzatu zituzten. Kontratuak, 100 egunekoak izan beharrean, 500 egunera luzatu zituzten.\nMiamin pilotakada asko eta errezetaren bat edo beste utzi zenuela esaten da... Sukaldari trebea al zara?\n[Barre egin du] Asko kozinatu dut, asko. Zaletasunagatik. Are gehiago, jatetxe bat ireki nuen, Danian. Espainiako janaria ematen genuen. Baina, kontuz, ni ez nintzen sukaldaria; profesional bat kontratatu nuen. Dena den, sei hilabete inguru iraun zuen jatetxeak. Azkar aspertu nintzen.\nOrduko AEBetako pertsona ospetsuak ezagutu zenituen?\nHollywoodeko aktoreak ezagutu nituen, eta batzuk jatetxera ere etorri ziren. Bereziki gogoratzen dut Esther Williams. Asko ezagutu nuen. Pilotak artistak erakartzen zituen. Bere garaian esan izan zen zesta-punta munduko kirolik zailena zela, baina ez dut uste hala denik. Zaila da, baina...\nBeste kirolik egin al duzu?\nEz... Pilotaren barruan bai, baina beti tresnarekin. Erremontea probatu izan dut, Villabonan jokatzen den moduan, eta ondo moldatzen nintzen.\nPilota utzi zenuenean, zer egin zenuen?\nPilotari izaten jarraitu nuen. Pilotariak ez dio inoiz pilotari izateari uzten. Horrez gain, Villabonara itzuli nintzen gero. Hamaika lanetan ibili izan nintzen. Denda bat izan nuen herrian bertan.\nPilota utzi eta gero Miamira itzuli al zinen?\nBai, bai... Baita frontoira joan ere. Jokoa bera aldatu da. Joan nintzen azken aldian garbiago jokatzen zuten. Gure jokoa zikinagoa zen... ez dakit nola esan. Pilota jaso ondoren, beste mugimendu batzuk egiten genituen, jaurti aurretik. Ordea, uste dut bizimodua ez dela aldatu. Pilotari bizimodua zuten joan nintzen azken aldian, bizimodu ona.


Azpiegiturak - gipuzkoaingurumena\nGipuzkoako azpiegitura publikoak\nGipuzkoan, honela osatzen da etxeko hondakinen, horien antzekoen, eta merkataritzako hondakinen kudeaketa: alde batetik, jarduketa multzo bat dago, eta bestetik, azpiegitura elkartuak. Horiei guztiei esker egin daiteke hondakinen kudeaketa zuzen bat.\nHondakinak kudeatzeko azpiegiturak bi kategoriatan sailkatu daitezke: BEHEKO SAREAN eta GOIKO SAREAN sartzen direnak.\nBEHEKO SARETZAT hau ulertzen dugu: etxeko hondakinen, horien antzekoen, eta merkataritzako hondakinen mugimenduari lotutako kudeaketa eta aktibo multzo bat, haien sorburutik transferentziaguneetara iristen diren arte, edo, hala badagokio, hondakinak tratatzeko azken instalazioetara iristen diren arte, edo bestela, dagokion kudeatzailearen eskuetan uzten diren arte. Beraz, herriz herri egiten den bilketa da. Beheko sareak garbigune (bilketa-gune) sare zabal bat du, lurralde osoan zehar banatua. Garbiguneak (bilketa-guneak) gremio, denda eta partikularrentzako zentroak dira, non gaika utz daitekeen hondakin sorta zabal bat, hala nola altzari eta tresnak, etxetresna elektrikoak, plastikoak, zura, txatarra, etxeko hondakin arriskutsuak, etxeko eraikuntza eta konponketa obra txikietatik datozen eraiste-hondakinak, eta abar.\nGOIKO SAREA, berriz, hondakinen honelako kudeaketa da: mankomunitateek transferentziaguneetan utzi, eta hondakinak tratatzeko azken instalazioetara garraiatzekoak diren hondakinen kudeaketa. Eremu horretan, azpiegitura hauek daude:\n- Ontziak sailkatzeko plantak\nOntzi arinak bide publikoan dauden edukiontzi horietan gaika bildu ondoren, ontziak sailkatzeko plantetara eramaten dira, eta han fabrikazio materialaren arabera sailkatzen dira: polietilen tereftalatoa (PET), brika, metalak, aluminioa eta abar. Behin ontzi arinak materialen arabera sailkatuta daudenean, planta espezializatuetara bidaltzen dira, birziklatzeko.\n- Konposta egiteko instalazioak\nBiohondakina kudeatzeko (janari hondarrak, inausketakoak eta lorezaintzakoak), konpost egiten da, hau da, materia organikoaren deskonposizioz, konpost bat lortzen da, zeina ongarritarako erabil baitaiteke lorategi publikoetan, paisajismoan, lurzoru degradatuen leheneratzean eta abar.\n- Etxeko hondakinen, horien antzekoen eta merkataritzako hondakinen zabortegiak\nHalako hondakinak lurpean sartuz haiek ezabatzeko instalazioak dira. Hainbat neurri hartzen dira gas eta lixibiatuen isurketak kontrolatzeko.\nBitarteko instalazioak dira, eta aukera ematen dute etxez etxeko bilketa zerbitzuen bitartez bildutako hondakinak egokitzeko, gero, hondakinak tratatzeko azken instalazioetaraino garraiatuak izan daitezen. Instalazio horiei esker, hondakinen tokialdaketa eraginkorragoa da, karga handiagoko kamioiekin egiten baita.\n- Gipuzkoako Ingurumen Gunea\nGipuzkoako Ingurumen Guneak , barnean hartuko du azpiegitura eta instalazio osagarrien multzo bat, aukera emango duena, alde batetik, errefusa tratatzeko, balorizazio energetikoaren bidez, eta bestetik, biohondakina tratatzeko, biometanizazioaren bidez.\nGipuzkoako Ingurumen Guneak ingurumenaren gaineko eraginari buruzko eta ingurumeneko baimen bateratuaren prozedurak bete ditu eta ingurumenaren gaineko eraginari buruzko adierazpena eta ingurumeneko baimen bateratua 2016ko otsailean lortu zituen (EBAZPENA, 2010eko apirilaren 23koa, Ingurumeneko sailburuordearena, 2011ko otsailaren 7ko EHAA, 25 zkia).\nIkusi ingurumenaren gaineko eraginari buruzko adierazpena eta ingurumeneko baimen bateratua.\nOndoren, 2016ko apirilean, bi hauek aldatzen dituen ebazpena eman zen (EBAZPENA, 2016ko apirilaren 11koa, Ingurumeneko sailburuordearena).\nHonetaz gain, "Estudio sobre los impactos socio-económicos y ambientales de la nueva planta de valorización energética de residuos urbanos de Gipuzkoa" (g-advisory, 2016ko uztaila) izeneko txostena landu da, Gipuzkoako Ingurumen Gunea eraikitzearen eta martxan jartzearen gizarte eta ekonomia onurak zenbatesten dituena.


Apoplexia berreskuratzeko musika | Consumer\nApoplexia berreskuratzeko musika\nAzterketa baten arabera, garun-hodietako istripu baten errekuperazioak hobera egiten du egunean bi orduz musikarekin\narabera: Astelehena, 2008ko martxoaren 10a\nGarun-hodietako istripua izan duten gaixoek azkarrago egiten dute hobera, baldin eta egunero bi orduz entzuten badute musika indarberritzearen lehen etapetan, ikertzaile finlandiarren talde baten arabera. Gizakiengan efektu hori ikusten den lehen aldia da.\n‘Musika-tratamenduari’ esker, pazienteek hobeto berreskuratzen dituzte hitzezko oroimena eta arreta fokalizatua erabiltzen ez direnak baino. Ezer entzuten ez dutenek edo grabatutako testuak entzuten dituztenek baino umore hobea eta jarrera positiboagoa dute. Finlandiako ikertzaileek diote ondorio hori gizakiengan ikusten den lehen aldia dela, eta uste dute oso garrantzitsua izan daitekeela praktika klinikoan. Zehazki, pazienteek beren musika gogokoeneko diskoak entzun zituzten, genero bakar bat ere baztertu gabe.\nOrain arte, efektu onuragarriak hauteman dira garun-hodietako istripuetan, estimulazio motorraren eta sentsorialaren kasuetan, bai eta garunean zuzeneko estimulazio elektrikoaren kasuan ere, baina ez bereziki musikaren kasuan. Bazekiten, ordea, musika entzumen-sistemaren estimulu ahaltsuenetako bat dela, prozesu konplexua baita garunarentzat, osagai kognitibo eta emozionalen kate bat sortzen baitu, eta osagai horien oinarri neuronala desberdina baita.\nErrekuperazio kognitiboa eta emozionala\nMusika entzun zuten pazienteek depresio- eta nahasmen-sentimendu gutxiago agertu zituzten\n«Gure ikerketaren emaitza gisa, garun-hodietako istripu bat sendatzeko lehen etapan egunero musika entzuteak elementu baliotsu bat gehitzen dio gaixoen zaintzari, batez ere fase honetan beste errehabilitazio-modu aktibo batzuk aplikatu ezin badira», esan du Teppo Sarkamo psikologoak, Brain zientzia-aldizkariak argitaratzen duen artikuluaren lehen egileak. «Eta hori egiten du norbanakoaren ingurunea, egiteko erraza eta merkea ematen duelako, ezagutza- eta emozio-suspertzea errazteko».\nGaruneko arteria ertainaren apoplexiagatik ospitaleratutako 60 pazienteri egin zitzaien azterketa, bi hemisferioetako edozeinetan. Hiru talde osatu ziren: musika egunean bi orduz entzuten zuena, testuak entzuten zituena (narrazioak, liburuak edo olerkiak) denbora berean, eta kontrol-taldea, ezer entzuten ez zuena. Medikuek baimena eman bezain laster hasi zen ebakuntza. «Uste genuen garrantzitsua zela ahalik eta azkarren entzuten hastea; izan ere, garunak aldaketa handiak izan ditzake lehenengo asteetan, baita errekuperazio-hilabeteetan ere; eta badakigu aldaketa horiek handiagoak izan daitezkeela ingurumen-estimuluak badaude», azaldu du Sarkamok.\nPaziente gehienek, apoplexiaren ondorioz, mugikortasun- eta oroimen- eta arreta-arazoak izaten zituzten. Jaso zuten zainketa errehabilitazio-prozesu batean ohikoa izan zen. Esperimentuak hiru hilabete iraun zuen paziente bakoitzarentzat. «Infartua izan eta hiru hilabetera, musika entzuten zuten pazienteetan, % 60k hobetu zuen hitzezko memoria; % 18k testuak entzuten zituzten, eta % 29k ez zuten ezer entzuten», dio Sarkamok.\nGainera, ikertzaileak dioenez, «arreta fokalizatuak, hots, eragiketa mentalak kontrolatu eta egiteko eta zenbait erantzunen artean aukeratzeko gaitasunak, %17 hobetu zuen lehenengoetan, eta bigarrenek eta hirugarrenek ez zuten hobekuntzarik erakutsi». Alde horiek azken kontrolera arte mantendu ziren, iktusa gertatu eta sei hilabetera.\nAzterketa klinikoaren beste alderdi deigarri bat pazienteen egoerari dagokiona da. Musika entzun zutenek depresio- eta nahaste-sentimendu gutxiago agertu zituzten kontrol-taldearekiko. Ikertzaileak ziur daude ezagutzahobekuntza musikak zuzenean eragiten duela. Gainera, entzundako musika gehiena (%63) bokala zenez, musika eta ahotsa konbinatzea berreskuratzearen funtsezko osagaia dela uste dute.\nEra berean, adierazi dute pazienteek, lehen asteetan eta lehen hilabeteetan, denboraren hiru laurdenak pasatu zituztela gelan ezer egin gabe, nahiz eta etapa horretan eragin handiena izan indarberritze-aldian gertatzen ari diren garun-aldaketetan. Hala ere, azterketa bakarra denez, ondorioak ezin dira besterik gabe orokortu, eta azterketa gehiago itxaron behar da terapeutek tratamendu hori ohiko tratamenduari erantsi ahal izateko. Gainera, ohartarazi dute paziente guztiak ez direla musikarekiko hartzaile berdinak izango, pertsona batzuei ez zaielako gustatzen.\nImagen: Patrick Denker\nGarun-arteria ertaina da garun-arteriarik handiena, eta odola ematen die lobulu frontalaren zati handi bati eta lobulu parietal eta tenporal gehienei, baita gongoil basalei eta alboko substantziari ere. Hori dela eta, arteria horren estutze edo oklusio baten ondorioak askotarikoak dira, eta eskuineko edo ezkerreko hemisferioari eragin dion eta bakoitzak zer zati duen, horren araberakoak dira: arazo motorrak, sentsorialak eta kognitiboak sor daitezke, adibidez, informazioa motelago prozesatzea, eta arreta eta oroimen falta.\nEzkerreko hemisferioan kalteak, maiz, hizkuntza-arazoak (afasia) eta aritmetika-arazoak eragiten ditu; eskuineko hemisferioan kalteak, berriz, zailtasunak sortzen ditu espazioan objektuak hautemateko eta manipulatzeko, eta gorputzaren ezkerraldean gertatzen denari arreta jartzeko ezintasuna.\nGaruneko hiru mekanismo erabil daitezke garuneko hodietako istripuak berreskuratzeko musikak dituen ondorio onuragarriak azaltzeko.\nMusikak alerta-egoera, arreta eta ongizate-sentsazioa hobetzen ditu, plazer- eta sari-sentimenduetan, alertan, motibazioan eta oroimenean inplikatuta dagoen nerbio-sistemaren parte baten bidez.\nMusikak zuzenean bultzatzen du garuneko eremu kaltetuak berreskuratzea.\nMusikak garunaren plastikotasunarekin zerikusia duten beste mekanismo orokorrago batzuk sustatzen ditu, hau da, burmuinak kaltearen ondoren sare neuronalak konpondu eta berritzeko duen gaitasuna.\napoplejia berreskuratze garuneko hodietako istripu música-eu pacientes-eu


Garbiketa eta higiezinen mantentze-lanen esparruan zerbitzuak ematen dituen laneratzeko enpresa da, eta Bizkaian aritzen da. 2004. urtean sortu zen, Gaztaroa-Sartu Koop elkarteak sustatuta.\nLaneratzeko enpresa moduan sortu zen, lan-merkatuan sartzeko zailtasunak dituen jendea gizartean eta lanean txertatzea bideratzeko helburuarekin. Prestakuntza profesionala, lan-esperientzia eta laguntza eskaintzen ditu, gizartean eta lanean txertatzeko prozesuan dauden lagunen egoera pertsonala eta soziala, eta, orobat, enplegagarritasuna hobetu ahal izateko. Ekonomia solidarioaren oinarriekin konprometituta eta gizarte inklusiboaren alde dago.\nLa Laguna 5, bajo. 48003 Bilbao (Bizkaia) > Nola iritsi\nEraikinak eta ekipamenduak, Erakundeentzako euskarria, Etxea eta pertsonak


Euskadiko Kutxa Pentsioak 2030 - Laboral Kutxa\nHasiera Partikularrak Aurrezkia-Inbertsioa Planak Pentsio planak Euskadiko Kutxa Pentsioak 2030\nEuskadiko Kutxa Pentsioak 2030\n47 eta 56 urte bitartean badituzu.\nPENTSIO PLAN 2030\nZure belaunaldiaren plana da, 2030 inguruko erretiro-data duten bezeroentzat berariaz sortutakoa.\nZure Pentsio Plan 2030 zorro dibertsifikatua izango du, eta automatikoki eta progresiboki egokituko da erretiroa hartu arte geratzen zaizkizun urteetara, ahalik eta errendimendurik handiena atera diezaiozun eta hilez hil aurreztu beste kezkarik izan ez dezazun. Gainerakoa gure aditu-taldeak egingo du: inbertsioa egokituz joango da, gero eta arrisku txikiagoa izan dezan.\nIrakurketa historikoen arabera, esan dezakegu arrisku handieneko aktiboa (hala nola errenta aldakorra) epe luzera errentagarriagoak izan direla aktibo seguruenak (epe laburrerako errenta finkoa, kasu) baino, lehenengoek gorabeherak (hegazkortasuna) izan arren.\nHorregatik, horrelako aktiboetan egiten den inbertsioak pisu handiagoa du hasieran, arrisku handiagoa hartzen baitu aurreztutako zenbatekoa txikia denean eta balizko beheraldietatik errekuperatzeko denbora nahikoa dagoenean.\nErrenta finkoarekin, berriz, epemuga jakin batean oinarritutako zorroaren gestioak errentagarritasun handiak ematen ditu hasierako inbertsioetan, eta hegazkortasuna txikituz joaten da epemuga hurbildu ahala.\nInbertsio-eskema horrekin, planaren saldoa handituz doan neurrian eta erretiroa hartzeko denbora gutxiago geratzen den heinean, arriskurik handieneko aktiboen pisua txikituz joango da, eta arrisku txikiagoko beste batzuek ordezkatuko dituzte.\nHortaz, inbertsioen arriskua epe luzean gestionatuz, aukera gehiago izango ditugu arriskurik gabeko edo epe laburragoko inbertsioekin lortuko ez genituzkeen errentagarritasunak lortzeko. Horri esker, aurrezteko esfortzua txikiagoa izan daiteke, metatutako kapitalaren errebalorizazioa gehitu egingo baitzaio ekarpenen zenbatekoari. Halere, baliteke inbertsioen eboluzioa espero bezalakoa ez izatea eta galerak izatea ere.\nNIRE PLANERA EKARPENA EGIN\nPartaidearentzako funtsezko datuak


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Sistema elektrikoak eta automatikoa (Modulua)" topic_facet:"Instalazio elektriko eta automatikoak (Heziketa Zikloa). Erdi zikloa" genre_facet:"Curriculumeko baliabideak"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Sistema elektrikoak eta automatikoa (Modulua) Proposatutako gaia: Instalazio elektriko eta automatikoak (Heziketa Zikloa). Erdi zikloa Generoa / Forma: Curriculumeko baliabideak\n3 Automatizazioa eta robotika industriala (Heziketa Zikloa). Goi maila 3 Beroa sortzeko instalazioak (Heziketa zikloa). Erdi maila Elektrizitatea eta Elektronika (Lanbide Arloa) 3 Elektrizitatea eta automatismo elektrikoak (Modulua) 3 Elektroteknia (Modulua) 3 Hozteko eta girotzeko instalazioak (Heziketa Zikloa). Erdi maila Gehiago ... Instalazio elektriko eta automatikoak (Heziketa Zikloa). Erdi zikloa 3 Instalazio termiko eta fluidodunen mantentzea (Heziketa zikloa). Goi maila 3 Instalazioa elektrikoak eta automatismoak (Modulua) 3 Instalazioa eta mantenimendua (Lanbide Arloa) 3 Lanbide Heziketa Mantentze-lan elektromekanikoa (Heziketa Zikloa). Erdi maila 3 Muntaia- eta mantentze-lan elektriko/elektronikoak (Modulua) 3 Potentzia-sistemak (Modulua) Sistema elektrikoak eta automatikoa (Modulua) 3 Sistema eta zirkuitu elektrikoak (Modulua) 2 Sistema elektroteknikoak eta automatizatuak (Heziketa zikloa). Goi maila 1 Instalazio elektrikoak eta automatismoak (Modulua) 1 Sare elektrikoen eta transformazio-zentroen garapena (Modulua) 1 Sistema elektroteknikoak eta automatizatuak (Modulua) 1 Sistema elektroteknikoetako eta automatizatuetako proiektua (Modulua) Guztiak ikusi ... gutxiago ...


barren.eus - 'Eskularru beltzak' bildumako azken liburua aurkeztu du Jasone Osorok Gure Kasa saioan\nJasone Osoro kazetari eta idazle elgoibartarra elkarrizketatu zuten asteleheneko 'Gure Kasa' telebista saioan, ETB1en. Besteak beste, bere azken proiektuaz berba egin zuen Osorok, Eskularru Beltzak gazteei zuzendutako bildumaz. Lau liburu ditu argitaratuak sorta horretan, eta, laster kaleratuko den Ihes izenekoa izango da azkena.\nOsorok aurrez ere idatzi ditu gazteei zuzendutako bildumak. Jara pertsonaia sortu zuen aurrena eta lau libururekin osatu zuen bilduma. Gero, Ezekiel protagonista zen bi liburu kaleratu zituen eta Eskularru Beltzak sorta izan da azkena.\nIkusi hemen Gure Kasa saioa osorik.


Gipuzkoako Basogintza Elkarteak 2.375 bazkide ditu gaur egun, lurralde historiko horretarako jabetza pribatuaren %50 gutxi gora behera kudeatuz.\nEgoitza nagusia Tolosan dago, eta Elkarteak zerbitzu sorta osoa eskeintzen die bazkideei.\nGipuzkoako Baso Elkartea.\nAholkularitza teknikoa (basoak berritzea, inausketa, sastrakak kentzea, gaixotasunak eta izurriak tratatzea etb..)\nAzterketak eta txostenak (kudeaketa planak, basoko pistak, balioespenak, etb.)\nHeziketa jarraitua (ikastaroak, hitzaldiak, argitalpenak etb.)\nLandarez hornitzea, hala koniferoz, nola hosto zabalez.\nBasoen gaineko erantzukizun zibileko asegurua. RC asegurua.\n2019ko ekintzen memoria\nGipuzkoako Baso Elkartea\nPol. Laskorain - Goikoa Bº San Esteban, 29 ikusi planoa\nCorreo e.: gipuzkoa@basoa.org


Euskara – 3 orrialdea – Guraso.eus\n‘Jira bueltan’: aurreko belaunaldiei jasotako kantuak eta jolasak\nAretxabaletako, Eskoriatzako, Eibarko eta Elgoibarko Udalek Jira bueltan bilduma egin dute elkarlanean eta neska-mutikoen artean banatu dute aurreko belaunaldiei jasotako kantuak eta jolasak berreskuratzeko eta biziberritzeko helburuarekin. Badihardugu euskara elkartearen Ahotsak.eus proiektuaren barruan garatu dute bilduma berria. Jira bueltan liburuxka-DVDan…\nGoiena 2017-11-28 AISIALDIA, AKTUALITATEA, Euskara, HEZIKETA, Ipuinak eta liburuak No Comments\nEuskararen erabilera sustatzeko Aretxabaletako guraso talde batek sortutako E! Guraso! ekimenak harrera ona izan du herrian; izan ere, 140 bat gurasok eman dute izena ekimenean parte hartzeko. Txapa berdeak eta horiak Orain, txapak banatuko dituzte izena eman duten gurasoen…\nHezitzaileentzako jardunaldiak urriaren 28an Tabakaleran\nOinherri, Herri Hezitzailea Eskola Herritarra ekimenak jardunaldi berri bat prestatu du urriaren 28rako. Oinherri, gogoeta eta ezagutzaren ekoizpen kolektiboa egiten duen taldea da, komunitatearen parte-hartzetik eta euskararen erabileratik abiatuz hezkuntza-esparruak sustatzen dituena. Hiru lan-ildotan mamitzen dira proposamenak: hainbat herritan…\nguraso 2017-10-19 2017-10-18 Baloreen transmisioa, Euskara, HEZIKETA, Hezkuntza No Comments\nEuskararen egoerarekin kezkatuta ‘E! guraso’ ekimena Aretxabaletan\nAretxabaletako guraso talde batek E! guraso ekimena jarri du abian. Euskararen erabilerak gora egiteko helburuarekin astebetez euskaraz bakarrik jarduteko konpromisoa eskatu die herriko gainerako gurasoei. “Aretxabaletarren %40k egiten duela euskaraz diote azken ikerketek eta gutxitxo iruditu zitzaigun hainbati”, adierazi du…\nGoiena 2017-10-17 AKTUALITATEA, Euskara, HEZIKETA No Comments\nEuskararen egoera Ipar Euskal Herriko irakaskuntza publikoan\nSusana Axpe eta Joana Arotzarena Senpereko eskola publikoko irakasleak dira. Haur Hezkuntza eta Lehenengo Hezkuntza dituzte ikastetxean, guztira 280 ikasle. “Murgiltze programa dugu Haur Hezkuntzan, baina eskola guztia ez da elebiduna”. Axpek eta Arotzarenak azaldu dute seme-alabak eskolaratzerakoan aukeratzen dutela…\nGoiena 2017-07-18 AKTUALITATEA, Euskara, HEZIKETA No Comments\nOhiko egoera da: haurra lagunekin parkean jolasean eta erdaraz ari dira. Gurasoetako bat hurbildu eta egin euskaraz! esaten die. Zenbatek ikusi edo egin dugu hori? Eta lehen ere horrela izaten zen, zenbatetan esan ziguten guri euskaraz egiteko? Baina…\nIñaki Eizmendi 2017-06-14 2017-06-14 Euskara, HEZIKETA, KOLABORAZIOAK, Sailkatu gabea 1 Comment\nElkarrizketa: Iñaki Eizmendi, seme-alaba euskaldun eleanitzak\nGaur egungo euskal haur eta nerabeak eleanitzak izango direla gauza jakina da. Gutxienez, hiru hizkuntza ikasiko dituzte: euskara, gaztelania edo frantsesa, eta ingelesa. Ez da orain arte gehienek hiru hizkuntza jakingo dituzten belaunaldirik egon Euskal Herrian. Eleanitza izatea, noski, ona…\nguraso 2017-02-15 2017-02-23 Euskara, HEZIKETA, Sailkatu gabea No Comments\nSeme-alaba euskaldun eleanitzak\nGure seme-alabak eleanitzak izango dira Gure seme-alabek oso berria den egoera bat bizi dute: gaur egungo haur eta nerabeak eleanitzak izango dira. Gutxien gutxienez hiru hizkuntza ikasiko dituzte: euskara, gaztelania (edo frantsesa) eta ingelesa. Ez da orain arte gehienek hiru…\nIñaki Eizmendi 2016-12-21 2017-02-10 Baloreen transmisioa, Euskara, HEZIKETA, KOLABORAZIOAK 2 Comments\nNeska-mutikoentzako ipuin kontalari saioak herriko boluntario talde baten eskutik\nIpuinak kontatzeko artea lantzen dihardute Elgetan, eta urte batzuk baditu dagoeneko Ipuinen Ordua ekintzak. Udal Liburutegiak antolatuta herritarrek, hau da, kontalari ez profesionalek, kontatzen dizkiete ipuinak neska-mutikoei. Ekimenak harrera oso ona du, eta ekarpen interesgarriak egiten ditu hainbat alorretan: ahozkotasunaren…\nGoiena 2016-06-20 AKTUALITATEA, Euskara, HEZIKETA No Comments\nSeme-alaben hizkuntza ohituretan eragiteko Guraso Berritsu tailerra Soraluzen\nArrate Gisasolak eman du Guraso Berritsu tailerrak emandakoaren berri Pil Pilean aldizkarian eta horrela ezagutu dugu ekimena. Hamalau gurasok hartu dute parte martxoan eta apirilean egindako tailerrean. Euskararen bidaian seme-alaben bidai-lagun izateko teknikak elkarbanatzen dituzte bertan gaia erdigunera ekarriz, herriko…\nGoiena 2016-05-17 2016-05-16 Euskara, GURASOTASUNA, HEZIKETA No Comments


Gida - Muskers Climbing\nMuskersek ematen dituzten aukerak, gure irudimenaren laguntzaz sortzeko gai garen guztiak dira. Entrenamendu-dinamika gogorrak, hastapen-jolas errazak edo haurrentzako jolasak gara daitezke. Hemen, entrenamenduak eramangarriagoak eta dibertigarriagoak egiteko jolas batzuk iradokitzen dizkizugu.\n4 kolore + 4 arazo\nEntrenamendu dinamika erraz bat da, 4 eskalatzailek 4 bloke diseinatzen dituzte. Eskalatzaile bakoitzak Muskersen bidez, kolore bakarreko bloke bat diseinatzen du, eta, ondoren, bakoitzak bere blokea eta gainerako 3 blokeak probatzen ditu. Modu erraza baina motibagarria da, bakarka bloke desberdinak diseinatzen denborarik galdu gabe entrenatzeko.\nEskaladan ere “gutxiago gehiago da”. Jolas interesgarria honetan, iraute-arazo luze bat diseinatzen has gaitezke, eta, pixkanaka, erresistentzia-arazo bihur dezakegu. Heldulekuetatik Muskersak kentzen ditugun heinean, arazoaren zailtasuna handitzen doa, ahalik eta Muskers gutxiena utzi behar da arazoan. Bakarka edo taldeka egin daitekeen dinamika bat da, eta taldekide bakoitzak Muskers bat kentzen du egokitzen zaion txanda bakoitzean. Noraino irits zaitezke?\nHiru gehi hiru klasikoa\n3 moves on 3 moves\nJolas klasikoa da hau, taldean iraute blokeak diseinatzeko. Parte hartzen duen kide bakoitzak, bere txandan, ibilbidean egin beharko diren ondorengo 3 mugimenduak erabakitzen ditu. Normalean, zailtasun ertain/baxuko ibilbideak diseinatzen dira, iraute-arazo luzeak garatzeko asmoz; dena den ibilbide gogorragoak egiteko aukera ere badago, erresistentzia landu nahi bada.\nJaso Muskersak eskalatu bitartean\nDinamika honetan, asmoa da iraupen-blokeak sortzea, gaindituz goazen helduekuetako Muskersak gure magnesio-poltsara jasoz bidean. Horrela, haitzean aurkitzen ditugun bideetako express-zintak jasotzeko mugimendua imitatzen dugu.\nJaso Muskersa punturik altuenetik\nTxikienak motibatzeko modu bat da dinamika hau, Muskers bat jarriko dugu paneleko puntu altu edo zail batean, eta txikiei bertara iristeko erronka botako diegu. Modu dibertigarri eta ez lehiakor batean, txikiak gorenera iristera motibatuta senti daitezen erabil dezakegu jolas hau, horrela, bai zailtasunetara eta bai altuerara ohituz joango dira.\nZenbat eta gorago, puntu gehiago\nDinamika honek, aurrekoak bezalaxe, txikiak modu ludiko eta dibertigarri batean motibatzea du helburu. Haur taldeekin egiteko jolasa da, eta Muskersak panel osoan zehar jartzen dira altuera desberdinetan. Altuera bakoitzak Muskersen kolore zehatz bat izango du; horrela, kolore bakoitzak zailtasun-maila bat markatuko du (altueran oinarrituta). Horrela, umeek eskalatzen duten einean Muskersak jasotzen dituzte eta amaieran parte-hartzaile bakoitzak jasotakoaren zenbaketa egiten da. Kolore bakoitzari puntuazio bat eman dakioke.\nAdibidez: Berdea: 1p. Horia: 2p. Laranja: 3p. Larrosa: 4p.


Ernaiko dozenaka neska* Bilboko Buenos Aires kaleko Justizia Jauregiko atarian kateatu dira - Topatu.eus - Uriola.eus\nSistema kapitalista heteropatriakarrak emakumeak gogor kolpatu dituela eta aurten ere indarkeria matxistak “urtea belztu” duela adierazi dute Ernaiko neska*gazteek. Indarkeriaren hianbat aurpegiren artean, sistema judiziala aurkitzen dela salatu dute gaurkoan: “Emakumeok babesgabe uzten gaitu: batzuetan biktimizatuegiten gaituzte epaileek, besteetan, jasandako erasoaren erantzule egiten gaitu eta erasotzaileak babesten ditu. Behin eta berriz esan digu ez gintuela sinesten, gu babestea beste eginkizunik behar ez lukeen epaitegiak”.\nKapitalismo heteropatriarkarrak “milaka abizen” dituen bezala, sistema judizialak ere “milaka arima” dituela adierazi dute eta zentzu horretan, sistema judizialak izaera patriarkar-matxista izateaz gain, kapitalista, arrazista eta antidemokratikoa ere badela.\n“Sistemak zigorra jartzen du erdigunean, erasotua (eta beraz, honen erreparazioa) erdigunean jarri beharrean”, salatu dute Neska* Gazteek: “Horrela ulertzen ditugu, oihartzun handia izan duten zenbait kasuren ondoren gizartearen zenbait sektorek zigorren gogortzearen alde hartu duten jarrera. Mendekuan hezi nahi gaituzte, eta guk uko egin nahi diogu horri”.\nHala ere, beste bide bat badagoela aldarrikatu nahi dute: justizia feminista. Mugimendu feministan honetan sakontzeko eguneroko lanean ari direla adierazi dute eta justizia feministan, erreparazioan, babesean eta prebentzioan sinesten dutela: “Egungo justiziak ez gaitu sinesten eta guk ere ez dugu sinesten berarengan; justiziarik egotekotan feminista izango delako”.\nHorregatik, gaurko ekintzaren bidez, “ateak itxi” dizkiote justizia kapitalista heteropatriarkarrari eta feminismoaren bidetik aukerak zabaltzen jarraituko dutela adierazi dute. Azaroaren 25ean Euskal Herriko Mugimendu Feministak eginiko mobilizazioetan parte hartzeko dei ere egiten dute.